Kineske vetrenjače - Печат - Лист слободне Србије\nМара Кнежевић Керн 26/05/2011\tСвет 1. коментар\nVlasnici nuklearnih centrala u Japanu koji su usled gramzivosti izazvali najveću katastrofu koju čovečanstvo pamti i vlasnici kompanije „Monsanto“ koja je svetu podarila seme uništenja, samo su dve strane iste medalje. Oni imaju iste poslovne principe, iste metode kojima izbegavaju svaku materijalnu i moralnu odgovornost i jednako su nedostupne oficijelnim deliocima pravde.\nNa razočarenje arogantnog Zapada, superiorna svest o potrebama planete probudila se u Kini koja – kao najveći zagađivač atmosfere – više ne želi da bude saučesnik u uništavanju živog sveta. Pokušajem da zaustavi „progres“ zarad nekih viših interesa, kineska civilizacija je pokazala vitalnost i spremnost da se nosi sa izazovima trećeg milenijuma.\nNOVI ZELENI GOSPODAR\nAli, u svetu koji poznajemo samo empatijom se ne može mnogo postići. Zbog toga čudi što veliki globalni igrač SAD još nije shvatio da se nalazi na repu događaja koji će Kinu učiniti ne samo moćnim konkurentom, već će biti izbačeni iz igre moći do čega im je najviše stalo.\nPre više od 50 godina UN su bile šokirane lansiranjem sovjetskog „Sputnjika“. Ne manji šok danas doživljava SAD pred novim izazovom: kineska Komunistička partija je u maju 2011. godine objavila šokantnu vest da se okreće proizvodnji „zelene“ energije, u čemu je već daleko ispred Amerike. Razlika između 1957. i 2011. godine je u tome što su se američke politike u međuvremenu dokopali paraziti i korumpirani industrijalci. Ovaj zeleni raskorak još nije ni objavljen u američkoj korporativnoj štampi.\nTragedija u Fukušimi je naterala kinesku Komunističku partiju da preispita planove za razvoj sopstvene nuklearne industrije. Planira se da proizvodnja solarne energije do 2020. godine dostigne 50 gigavata. Radi poređenja: šest reaktora u Fukušimi – među najvećim na svetu – proizvode 4,7 gigavata.\nKina je priznala da je u trci sa progresom postala najveći zagađivač vode i vazduha, zbog čega namerava da uloži stotine biliona dolara kako bi izvršila transfer ka obnovljivim izvorima energije, budući da već proizvodi više od polovine svetske energije „na vetar“ (44,7 gigavata). U tu svrhu planira se izgradnja „farme vetrenjača“ duž obale, u jednoj od provincija koje imaju najviše vetra. Tajvan se priključio razvoju ove industrijske grane, uloživši 93 miliona dolara. Na ovaj način Kina će za 40 odsto smanjiti emisiju ugljendioksida.\nU ovaj posao su se uključile Rusija i Indija, a američka administracija se po svemu sudeći našla zatečena.\nAjzenhauerova administracija je oštro reagovala kad je saznala da će u osvajanju kosmosa biti na drugom mestu, oni su takođe shvatili nedostatak akademskog i diplomatskog kadra koji poznaje kulturu i jezike naroda nad kojima se nadmeće kapitalizam i komunizam. Kongres je tada objavio National Defense Education Act (NDEA), obezbedivši univerzitetima fondove za obrazovanje koje bi se sastojalo u poznavanju kulture i jezika Kine, Indije, Istočne Evrope… razvilo se preko 120 centara koji su proučavali sve – od Avganistana do Brazila.\nZa razliku od tog vremena, američka vlada je puna političara koji preziru nauku i visoko obrazovanje, mrze nauku koja se bavi zaštitom prirode, negiraju globalne klimatske promene i stoje u zadnjem džepu „Big Oila“. Oni su svoje interese našli u odeljenju za rat, a pali su ispod Litvanije u matematici i prirodnim naukama. Sredstva za učenje mandarinskog jezika drastično su smanjena, i to predstavlja nemogućnost proučavanja naučnih dostignuća i knjiga na kineskom. Amerika bi morala da shvati da će svet uskoro biti u rukama novog zelenog gospodara, što će biti spasonosna promena.\nNOVA SVEST ZA SVET U KRIZI\nBolivija i Ekvador prednjače u implementaciji ovog dokumenta zato što imaju odgovornu vladu (za razliku od aktuelne kanadske), a i zbog toga što nedostatak vode dramatično preti njihovim usevima. Predsednik Bolivije Morales je rekao u UN: „Ne zanima me da li vam se dopadam ili ne, nisam ovde u tom kontekstu. Ovde sam zato što govorimo o životu i smrti mog naroda. I mi moramo hitno da nađemo rešenje.“ Nije čudo što je Bolivija bila prva koja je rekla ne takozvanom „konsenzusu“ u Kankunu, zamišljen na tržišnom modelu.\nA prepustiti vodu trgovcima i tržišnoj konkurenciji, to je recept za propast.\nNajveća opasnost za vodu je da ljudska bića, savremena ljudska bića, „civilizovana“ bića, vide vodu kao izvor zadovoljstva, profita i udobnosti, da s njom mogu da rade šta hoće i da bacaju u nju sve što požele. A 2030. je označena za godinu u kojoj će se potrebe za vodom povećati za 40 odsto. Nama se smeje desnica, a mi govorimo o preživljavanju.\nDo koje mere idu sebični interesi korporacija govori protest Segon Roajal, ona je povodom velike suše u Francuskoj prozvala vladu koja neće da proglasi vanredno stanje. Vlada nije spremna da štiti poljoprivredne proizvođače kako ne bi dodatno ugrozila poljuljan kredibilitet nuklearnog lobija i skrenula pažnju na činjenicu da nuklearke troše enormne količine vode za hlađenje postrojenja.\nSve velike ideje i pokrete prate tumači pomena – pisci koji pokreću pitanja na koja se tek čeka odgovor. Džeremi Rifkin je jedan od svedoka promena, svojom knjigom „Nova svest za svet u krizi“ dokazuje da je ljudska sposobnost za empatiju primarna karakteristika ljudskih bića, da se ona vremenom razvija i da smo zahvaljujući njoj opstali. On veruje da u ovom prelomnom trenutku ljudske istorije možemo opstati samo razvijanjem svesti o potrebama drugih:\n„Mi smo, verujem, na pragu istorijskog transfera ka vrhuncu svetske ekonomije – čiji prelazak ima autostabilizujući efekat -koji će doprineti temeljnom transformisanju ljudskog života na planeti. Namesto dominacije razuma dolazi doba empatije… Svet koji nastaje stvoriće novi kosmopolitizam, koji će prekriti celu planetu. Kosmopolite će biti avangarda nove svesti o biosferi koja se rađa.“\n„MONSANTO“ – DRUGA STRANA MEDALJE\nŠto se „Monsanta“ tiče, nedavno otkriće naučnika dr Dona Hubera o pojavi opasnih patogenih organizama u tlu tretiranom „Monsantovim“ (MON) „Roundup Ready“ herbicidom, na poljima sa genetski modifikovanim kukuruzom i sojom, nije izazvalo nikakvu vidljivu reakciju, sem uobičajene, za medije sročene fraze: „naše ekspertize ne potkrepljuju vaše tvrdnje“.\nDr Don Huber je došao do nesumnjivih dokaza o postojanju misterioznog novog organizma koji izaziva bolest kod biljaka i životinja koje se njima hrane. Životinje gube sposobnost reprodukcije, a rezultati su – nažalost – evidentni tek posle desetak godina (koliko je on sa farmerima ispitivao ovu bolest).\nOvaj naučnik je napisao pismo upozorenja U. S. Sekretarijatu za poljoprivredu Tomu Vilzaku i pojavio se na video intervjuu kada je prikazao zastrašujuće posledice koje za sobom ostavlja „Monsantov“ herbicid, koji u sebi sadrži glifosat kao glavni dodatak.\nOrganizam je nađen u visokoj koncentraciji u „Roundapom“ tretiranoj sojinoj sačmi i kukuruzu. Laboratorijski testovi su dokazali prisustvo organizma kod svinja, stoke kod koje se prisustvo patogenog organizma manifestovalo spontanim abortusima i neplodnošću.\nNeki naučnici tvrde da on izaziva gljivične bolesti korena biljke, kao i da ove biljke imaju deficit hranljivih materija, naročito mangana. Dok dr Huber izjavljuje: „Opasnost je evidentna i urgentno treba preduzeti mere predostrožnosti“, i traži moratorijum na korišćenje „Monsantovog“ herbicida, ova kompanija odbija svaku pomisao na povlačenje robe s tržišta i proveru priloženih dokaza.\nIz kompanije se ne obaziru ni na alarm od strane argentinskih naučnika koji tvrde da „Roundap“ izaziva smrt žaba i pilića.\n28/05/2011 у 21:55\nSvesni smo da ,,predvodnici slobodnog sveta” porobljavaju svet. Svet kao život svih bića, sa jasnom idejom ekstra zarade i gomilanja materijalnih dobara u rukama ,,šačice” ne mogu reći ljudi, jer oni to nisu.\nZa dokaz ovog tvrđenja pročitajte ,,Atlantidu” Borislava Pekića i sve će Vam biti jasno.\nUsmerimo energiju na preuzimanje naših sudbina u svoje ruke, kao što je više puta bilo u našoj nacionalnoj istoriji.Borbom za nas u Srbiji pokrenućemo i ostale.\nTa borba nije laka, zahteva žrtvovanje i posvećenost, ali pošto se obraćam potomcima dičnih predaka apelujem da se organizovano pojavimo na ulicama.\nNe plašite se histeričnih botinih pretnji, ni šizofrenih homenovih zluradih pretnji, ni palica i suzavca gljivice pačića.\nSitni su oni brabonjci na putu srpskog naroda u budućnost.\nIsprljajmo đonove cipela i krenimo ka našoj sudbini i našoj srećnoj otadžbini.


Podgoricom - datum: 2018-05-20 NA IZBORNOJ KONVENCIJI DPS-A U ZETI GRADONAČELNIK PODGORICE PRIZNAO DA JE GRIJEŠIO\nIzborna konvencija DPS-a u Zeti Migo tražio oprost\nU sve ove četiri godine rada na ovom radnom mjestu radio sam danonoćno do maksimuma mojih intelektualnih i fizičkih kapaciteta. Bilo je tu i grešaka, a znam da će te mi ih oprostiti, poručio je Slavoljub Stijepović, gradonačelnik Podgorice sa izborne konvencije DPS-a u Zeti.\n–Neke stvari nijesam završio i to ćete razumjeti. Mnoge od vas nijesam uspio da sretnem na način kako sam to ranije radio, biće vremena, budite strpljivi. I to mi oprostite. Ovo vam govorim zbog sledećeg- 27. maja vam neću oprostiti ako dozvolite da nakon mog mandata i mojih saradnika, Podgorica i Zeta padnu u ruke onih koji ne vole ni Podgoricu ni Zetu – poručio je Stijepović.\nLokalni izbori pred kojima smo nijesu manje važni od državnih izbora i jako je važno da vlast u Golubovcima i Podgorici ne ode u pogrešne ruke, poručio je Milo Đukanović, predsjednik DPS.\n–Nipošto ne potcijenimo značaj lokalnih izbora, nemojmo ni slučajno pomisliti da smo obavili posao na predsjednikim izborima pa sada možemo da se malo poigravamo na lokalnim izborima. Naša politika je politika otvaranja šansi. Upravu kakvu vi ovdje budete željeli imaćete. Ono što građani jedne sredine žele, DPS će to podržati. Mi se ne predstavljamo video igricama nego rezultatima. Vjerujem da nam se 27. maja smiješi novi izborni rezultat –poručio je Đukanović.\nĐukanović je saopštio je da se država suočava sa rastom kriminala koji se, kako je naveo, obahatio.\n–Imali smo priliku da tokom poslednjih mjeseci vidimo nekoliko bahatih ispada u centru Podgorice i to nije dobra legitimacija pravno uređenom društvu kakvo je crnogorsko. Združenom akcijom ćemo se ozbiljno pozabaviti tim pitanjem i pokazati svima onima koji misle da se mogu igrati sa državom da su u ozbiljnoj zablud –naveo je Đukanović.\nNosilac liste DPS-a u Podgorici Ivan Vuković poručio je da nema dilemu da će doći dan kada će Zeta predstavljati jedno od najpoželjnijih mjesta za život na širem području Podgorice.\n–Ni na ovim izborima naša politička konkurencija ovdje nema šta da traži – naveo Vuković.\nPredsjednik GO Golubovci Dušan Radonjić, predsjednik GO Golubovci naveo je u prethodna tri mandata uloženo preko 50 miliona eura u razvoj Zete, te da će u narednom periodu završiti izgradnju bulevara, srednju školu, da će nastaviti da ulažu u putnu infrastrukturu.N.S.


Prikaz seoske ulice sa kućama i raslinjem sa obje strane, kojom se kreće pogrebna povorka.\nPrica, Zlatko (-)\nGZAH 2786 pri 22\nZlatko Prica: Sve boje života = Asokszínü élet : Galerija Prica, Samobor, 10. 5. - 30. 6. 2013.


Dečiji bicikl Diavolo 200 fs sivo crveni | Cyclomania\nDečiji bicikl Diavolo 200 fs sivo crveni\nŠifra artikla: 446\nDečiji bicikl sa prednjim amortizerom. Ima menjače tako da je pogodan za decu koja su savladala vožnju sa pomoćnim točkovima.\nvila: MD-711X 20" sa amoritezom\nsrednji pogon: SXB5B-YBT, 40TX152 mm čelik\nručica menjača: SRAM SHIFT LEVER, MRX SHIFTER, 6 brzina\nobruči: KRYPTON X, 20X1.5 36H, ALLOY DW\ndimenzije točka: 20"\npneumatici: MITAS NEPTUN V78 (50-406)\nsedlo: DDK 2004\ntežina kg / weight kg: 10,36 Kg\nKategorija Dečiji bicikli\nVisina vozača 115-140cm\nKočnice bicikla Kočnice V-brake\nMaterijal rama Čelik\nDečiji bicikli 11133\nDEČIJI BICIKL NITRO 12 PLAVO ZELENI\nDečiji bicikli 11132\nDEČIJI BICIKL XTREME X-KIDS 12 CRNO SIVI\nDečiji bicikli 11131\nDEČIJI BICIKL ROBOTER X-KIDS 12 PLAVI KONTRA\nDečiji bicikli 11130\nDEČIJI BICIKL RANGER X-KIDS 12 ZELENI\nDečiji bicikli 11129\nDEČIJI BICIKL MOTO CROSS X-KIDS 12 ORANŽ\nDečiji bicikli 11128\nDEČIJI BICIKL BUNNY12 ROZA BELI\nDEČIJI BICIKL LITTLE HEART 12 ROZA CRNA\nDečiji bicikli 11126\nDEČIJI BICIKL MY SUMMER X-KIDS 12 ROZA\nDečiji bicikli 11125\nDEČIJI BICIKL FAIR PONY X-KIDS 12 LJUBIČASTA\nDečiji bicikli 11124\nDEČIJI BICIKL VISITOR COSMIC PRINCESS 12\nDečiji bicikli 11123\nDEČIJI BICIKL VISITOR GOAL 12 PLAVO CRNI\nDečiji bicikli 11122\nDEČIJI BICIKL TURBO 12 CRNO ZELENO PLAVI\nRadnim danima: 09:00-18:00


Naime, Dea 28. rođendan slavi u jednom prestoničkom restoranu u kojem je okupila porodicu i prijatelje. Ko od poznatih se večeras provodi sa njima pročitajte OVDE.\nVoditeljka večeras ne skida osmeh sa lica, a kako je mnogi zovu žena hrabrost i kraljica ne čudi što je na vrhu njene torte kruna.\nDea , torta\nTu su i cirkoni i perje, a kako deluje, Dea se potrudila oko svakog detalja za njeno posebno veče.


Centar NIRSA - Institut za lingvistička istraživanja\nPublished on Saturday, 19 March 2011 00:06\nInstitut za lingvistička istraživanja osnovan je na Filozofskom fakultetu u Sarajevu 2013. godine i jedna je od organizacionih jedinica Centra za naučnoistraživački rad i stručne aktivnosti Filozofskog fakulteta Univerziteta u Sarajevu (Centar NIRSA).\nFilozofski fakultet u Sarajevu je visokoškolska i naučnoistraživačka ustanova na kojoj djeluje šest jezičkih odsjeka (Anglistika, Bosanski, hrvatski i srpski jezik, Germanistika, Orijentalna filologija, Romanistika i Slavistika). Kao takav, Filozofski fakultet predstavlja instituciju s najvećim brojem stručnjaka iz različitih lingvističkih disciplina u Bosni i Hercegovini, koji se – pored opće lingvistike – bave izučavanjem bosanskog, hrvatskog i srpskog jezika, te niza stranih jezika (arapski, engleski, francuski, grčki, latinski, njemački, perzijski, ruski, španski, talijanski, turski...), što svjedoči o tome da ova institucija ima velike potencijale za organiziran i sistematski ustrojen naučnoistraživački rad u okviru velikog broja lingvističkih disciplina, kaoi za provođenje interdiscpilinarnih istraživanja. Prema tome, osnovna zadaća Instituta za lingvistička istraživanja jeste uvezivanje stručnjaka iz različitih lingvističkih i srodnih naučnih disciplina iz područja humanističkih nauka, te pružanje institucionalne podrške istraživačima u oblasti lingvistike, prvenstveno uposlenicima Filozofskog fakulteta u Sarajevu, ali i drugima.\nVoditelj instituta: dr. Munir Drkić, docent\nOsnovna djelatnost Instituta jeste sistematski organiziran naučnoistraživački rad u oblasti lingvistike u najširem smislu. Ta djelatnost obuhvata istraživanja iz opće lingvistike i različitih lingvističkih disciplina, te istraživanja bosanskog, hrvatskog i srpskog jezika. Budući da se na Filozofskom fakultetu u Sarajevu izučavaju različiti strani jezici, u djelatnosti Instituta spadaju i različita istraživanja iz oblasti primijenjene lingvistike, naročito učenja stranih jezika, te njihovog kontrastivnog izučavanja, kao i kontrastiranja stranih jezika s bosanskim, hrvatskim i srpskim jezikom. U djelatnost Instituta spadaju i interdisciplinarna istraživanja, posebno ona iz srodnih naučnih oblasti iz područja humanističkih nauka.\nRad Instituta za lingvistička istraživanja realizira se putem naučnoistraživačkih, istraživačkorazvojnih i stručnih projekata. U tom smislu, dobrodošla su pojedinačna i timska, disciplinarna i multidisciplinarna istraživanja, te različiti pristupi i metodologije istraživanja, a Institut jamči pravo na autonomiju u naučnoistraživačkom radu.\nU djelatnosti Instituta spada i organiziranje međunarodnih i domaćih, naučnih i stručnih skupova, konferencija, simpozija, okruglih stolova i radionica iz oblasti lingvistike i srodnih naučnih disciplina, koji mogu biti zasebni ili vezani za projekte Instituta. Shodno tome, jedna od djelatnosti Instituta jeste i objavljivanje rezultata provedenog naučnoistraživačkog rada, kao i izdavačka djelatnost u oblasti lingvistike. Institut je također usmjeren ka popularizaciji naučnoistraživačkog rada i rezultata uposlenika Filozofskog fakulteta u Sarajevu, te njihovo uvezivanje u međunarodnu naučno-istraživačku mrežu.\nAktivnosti Instituta za lingvistička istraživanja ostvaruju se zasebno ili u saradnji s drugim domaćim i inozemnim institucijama, s tim da se posebna pažnja posvećujedomaćoj i međunarodnoj saradnji.


U Beloj Crkvi posetiocima je bilo na raspolaganju sedam lokacija, dok su u organizaciji Nacionalnog saveta češke nacionalne zajednice bile dve postavke i performansi u naseljenim mestima Češko Selo i Kruščica, do kojih svi posetioci imali besplatan prevoz.\nCrteži Vase Dolovačkog u čitaonici Narodne biblioteke dopali su se belocrkvanima sudeći po zadržavanju i komentarima. Slike istog autora bile su u izložbenom prostoru u Muzeju.\nVeliku pažnju privukla je izložba maketa brodova postavljena u “Beloj galeriji” Centra za kulturu. Aleksandar Šajić rođen je 1991. godine, bavi se poljoprivredom, živi u Kusiću, a makete brodova pravi od 2010. godine. Od izloženih 15 maketa, najdraža mu je, kako kažre, maketa broda “Titanik” koju je radio godinu dana. Ovo je njegova treća izložba.\nŽivo je bilo i u Tš “Sava Munćan” čijem je holu igran skeč “Kako je Bosa postala glavni inspektor” , u drugom delu hola članovi KPA “Bela Crkva” prikazali su snimke svojih aktivnosti sa akcentom na podvodnu fotografiju, jer su u ovoj oblasti postigli izuzetne rezultate i na taj način pokazali onima koji nemaju prilike da vide – kako izgleda život na dnu Belocrkvanskih jezera. Veliko interesovanje izazvao je i muzej rezervnih delova i maketa vozila starih i više od pola veka.\nUmetnički performans u Etno muzeju Čeha u Češkom Selu i u Kruščici posetioce je upoznao sa dokumentarnim materijalom pod nazivom “Tragovi predaka” vezanim za Češko Selo - najmanje selo u Vojvodini. Umetnička interakcija sa publikom pod nazivom „Duh Čeha“ prikazala je dečije viđenje sopstvenog kulturnog nasleđa. Interakcija sa publikom ostvarena je kroz zajedničko izvođenje čeških pesama za decu koje su vrlo melodične i pevljive.\n“Ptice i leptiri Bele Crkve” u Omladinskom klubu KZM – izložba koja je prikazala čudesnu lepotu životinja i insekata koje retko možemo da vidimo. Autor Emanuel Veverica, zaljubljenik je u prirodu i fotografisanje. Posetiocima je pričao u kakvim je sve uslovima i sa koliko strpljenja fotografisao na Malom pesku, obalama Karaša i Nere, na Labudovom oknu i oko Fabijanskog potoka, delu koji je prepun zanimljivih primeraka.\nSvečana sala “Belocrkvanske gimnazije i ekonomske škole” pretvorena je u izložbeni prostor crteža Bogdana Jovanovića učenika je I/3 odeljenja. Bogdan se grafičkim dizajnom, vizuelnim i likovnim izražavanjem bavi od svoje 5.godine, od tada sa njim radi Akademski slikar Nenad Bračić koji kaže da je to bio poseban izazov, zbog Bogdanove percepcije i senzibiliteta u posmatranju stvarnosti.\nInteraktivna radionica sa posetiocima „Čarobni glas Melanije Bugarinović“ u Školi plus, oživela je uspomenu na opersku divu iz ove varošice koja je nastupala širom sveta. Cilj performansa bio je da valorizuje operske vrednosti kroz program upoznavanja i promovisanja dela umetnika sa ovih prostora. Na taj način Škola plus je inspirisala mlade u duhu umetničkog stvaranja.\nIzložba starovremenskih motocikala mogla se videti u prostorijama MK “Bikers” u ulici Vojske Jugoslavije. Izloženi su bili oldtajmeri prvenstveno iz našeg okruženja sa ciljem da se prikaže kakvi su se motocikli vozili nekada davno, pa sve do današnjih dana uz kratak opis i istorijat svakog modela ponaosob.


MjuzNews | Vesti iz sveta muzike - Objavljena imena učesnika Beovizije - Domaca muzika i autori\nObjavljena imena učesnika Beovizije\nPosle devet godina, publika bira predstavnika za Evroviziju\nUskoro, građani Srbije će moći da ponovo biraju svog predstavnika na Evroviziji!\nIako je ovo takmičenje najviše upamćeno po skandalu iz 2009. godine, kada Flamingosi od crnogoskog žirija nisu dobili ni jedan poen, ono je priželjkivano svakog proleća. Ana Nikolić oštećena je tokom jednog brojanja glasova, što je na sudu dokazala nakon pet godina i navodno dobila dvadeset hiljada evra. Problematična je bila i poslednja pobeda Marka Kona, koji se sa pesmom Cipela nije plasirao ni do finala. On je ove godine, inače, potpisan na dve pesme iz najužeg izbora.\nBeti Đorđević i Rambo Amadeus - Nema Te\nSanja Ilić i Balkanika - Naša deca\nSrđan Marijanović - Bar da znam\nSaška Janković - Pesma za tebe\nBiber i DJ Niko Bravo - Jutros (Svatovi)\nKoktel Balkan (Bend) - Zato\nBASS - Umoran\nLana i Aldo - Jača sam od svih\nIma povratnika i debitanata, tu je zvezda sedamdesetih, malo klupskog zvuka, ljudi koji spajaju moderno i tradiciju, nekoliko kantautora, "narodnjaka" i "zabavnjaka". Među favoritima, zbog ne tako davne ubedljive pobede u šou Pinkove zvezde, na papiru je Ivan Kurtić. Saška je bila na nekim prethodnim Evrosongovima kao prateći vokal, a Danijel Pavlović ima podršku sestre Marije Šerifović koja je sa Molitvom i pobedila. Tu je Rambo koji je ranije predstavljao Crnu Goru.\nMi smo se vodili spiskom koji je objavio RTS. Neki drugi navode da će i Stevan Anđelković nastupiti sa Nikolićevom, kao i da će se ravnopravno takmičiti Miligram i Leo Martin. Pošto još uvek ni nema preciznog datuma, sve je moguće.\nNa 63. Pesmi Evrovizije koja se održava od 8. do 12. maja u Lisabonu, učestvovaće 43 zemlje.\nNeobična stvar u vezi sa ovogodišnjom Beovizijom jeste novo pravilo da se bira predložena kompozicija, a ne izvođač, odnosno, da stručni žiri može da promeni izvođača koji je pobedio, ali njegova pesma će učestvovati.\nImena žirija se čuvaju u tajnosti do poslednjeg dana.\nMi smo pronašli još nešto što nas zabavlja - Strani mediji misle da je Milan Stanković, naš predstavnik iz 2010. godine, Milan koji stoji iza projekta SevdahBABY. Oni se sasvim slučajno isto zovu.\nInače, prošlogodišnji pobednik, Salvador Sabral je imao transplantaciju srca posle koje su usledile komplikacije, ali je sada bolje. U decembru je, za potrebe dokumentarca o njegovoj borbi, na klaviru izveo pobedničku pesmu koju je pisala njegova sestra Luísa Sobral.\nevrovizija 2018 /\nbeovizija 2018 /\nPreslušajte svih 17 pesama Beovizije\nMeđu njima je naš predstavnik na Evroviziji\nŽiri presudio: Nevena Božović ide na Evroviziju\nPublika je imala druge favorite\nPrvi i jedini evrovizijski pobednik iz SFRJ\n1989. godine Riva je pobedila sa Rock Me


Dodik: Biće oštrijih mjera\n23/03/2020 | 15:33 | Izvor: SRNA\n- Time želimo da spriječimo komunikaciju među ljudima koja je ključna za tu vrstu širenja - rekao je Dodik novinarima u Beogradu, nakon sastanka sa predsjednikom Srbije Aleksandrom Vučićem.\n- Vodimo računa o tome, pokušavamo na sve strane da obezbijedimo neku vrstu pomoći. Obezbijedićemo oko milion maski koje će doći veoma brzo, kao i respiratore - istakao je Dodik.\n- Ostati kući i spriječiti što je moguće više kontakte sa ljudima i da dočekamo nekih par sedmica i vidimo kako se stvari kreću - poručio je Dodik.\n- Nismo mi svemoćni, ali uzimamo ono što je praksa u svijetu da saniramo i reagujemo na tu situaciju - rekao je Dodik.\n- Јer, očigledno je da je procjena da još nismo na vrhuncu te neke krize, bez obzira što sada mnogi političari, a i neki ljekari sada pokušavaju da govore o nekom vrhuncu. Daleko smo od toga. Јoš ne znamo kako stvari stoje do kraja, mada moram da kažem da su ljudi u Srpskoj prihvatili mjere - rekao je on.\n- Mislim da sada imamo dovoljno slobodnih respiratora, ali treba da nabavimo dodatnu količinu, kako bismo obezbijedili da možemo da prihvatimo određeni nivo krize - rekao je Dodik.


Veliki ČOVJEK Dončić: Uplatio za operaciju dječaka (2), pa ga doveo na meč! | Mondo.Me Prod\nLuka Doncic platio operaciju decaku i doveo ga na utakmicu Dalas\nAutor mondo.me Izvor mondo.rs 02.12.2019. / 12:54\nMladi košarkaš iz Slovenije (20) uključio se u humanitarnu akciju za liječenje dvogodišnjeg dječaka Krisa Zudiča, doniravši određeni dio novca od potrebna 2 miliona eura, dok je dao i potpisanu opremu na aukciju i pozvao sve da se uključe.\nČitava akcija podigla je Sloveniju na noge tako da je za malog dječaka prikupljeno skoro 4 miliona eura, pošto mu je potrebna najskuplja terapija na svijetu. Kris boluje od genetske bolesti spinalne mišićne atrofije i trenutno se liječi u Los Anđelesu.


Prvi smrtni slučaj teške respiratorne infekcije\nSada se nalazimo u razdoblju najintenzivnije cirkulacije virusa gripe u kojem očekujemo najveći broj oboljelih kao i svake godine, a to je razdoblje kraj siječnja i veljača, istakla je Rodić Vukmir.\nU Republici Srpskoj prijavljen je prvi smrtni slučaj koji je posljedica teške respiratorne infekcije, rekla je jučer doktor Instituta za javno zdravstvo Nina Rodić Vukmir. Taj pacijent bio je pozitivan na influencu B.\nU pitanju je osoba srednje starosne dobi kod koje su nastale brojne komplikacije, a preminula je u urgentnom kliničkom centru RS u Banjoj Luci.\nLiječnici iz cijele BiH navode kako je iz dana u dan sve više oboljelih građana od raznih respiratornih infekcija i oboljenja sličnih gripi. U drugom tjednu siječnja u Republici Srpskoj prijavljeno je 3.991 akutnih respiratornih infekcija, dok je oboljenja sličnih gripu registrirano 1.369.\nOd početka sezone u RS-u je, prema riječima Rodić Vukmir, ukupno registrirano 27.711 akutnih respiratornih infekcija, dok je oboljenja sličnih gripu prijavljeno 10.612 i to najviše u uzrasnoj grupi predškolske i školske djece.\n– U bolnicama u drugom tjednu siječnja prijavljen je jedan slučaj teške respiratorne infekcije, koji je zahtijevao hospitalizaciju i to iz Bolnice Foča, dok ih je od početka sezone prijavljeno ukupno deset, rekla je Vukmirova.\nDodaje i kako je za sada najveći broj prijavljenih slučajeva u populaciji srednjeg i starijeg životnog doba, a primjetan je porast oboljenja sličnih gripu.\n– Sada se nalazimo u periodu najintenzivnije cirkulacije virusa gripa u kojem očekujemo najveći broj oboljelih kao i svake godine, a to je period kraj siječnja i veljača, istakla je Rodić Vukmir.\nKada je u pitanju Federacija situacija je skoro identična. I u ovom entitetu tokom drugog tjedna siječnja u porastu je broj prijavljenih oboljenja sličnih gripi. Ukupno je, prema podacima Zavoda za javno zdravstvo FBiH, prijavljeno 2.014 slučaja sa simptomima sličnim gripi. Od početka listopada 2016. godine do 15.siječnja ove godine, ukupno je registrirano 13.396 osoba sa simptomima sličnim gripi. Oboljenja slična gripi prijavilo je osam od deset županija u Federaciji. I u Federaciji su registrirana dva slučaja teške akutne respiratorne infekcije i to u Sarajevu.\nPrema podacima Europskog centra za kontrolu bolesti i Svjetske zdravstvene organizacije, deset od 43 zemlje su prijavile visok do izrazito visok intenzitet aktivnosti gripa, poput Albanije, Makedonije, Francuske, Srbije, Grčke, Finske i drugih. Registriran je i povećan broj smrtnih ishoda kod starije populacije u Francuskoj i Portugalu.\nLiječnici savjetuju primjenu mjera osobne, a posebno respiratorne higijene kao i higijene prostora u kojem se živi i radi. Savjetuje se, ukoliko već bolujete od gripe, mirovanje, uzimanje tečnosti, snižavanje temperature ako ona prelazi 38 stupnjeva, upotrebu lijekova koje je propisao liječnik i ne uzimanje antibiotika jer oni nisu djelotvorni. Liječnici preporučuju građanima da izbjegavaju blizak kontakt sa zaraženim osobe s obzirom da je to jedini način da se odbrane od gripe.\nObjavio: Sat, 21/01/2017 - 10:47\nRADE ŠERBEDŽIJA: Hollywood u mojim očima


ABA: Gosti u dobroj formi očekuju ovaj meč - Sportske novosti\nNaslovna Košarka Najave i prognoze Košarka ABA: Gosti u dobroj formi očekuju ovaj meč\nABA: Gosti u dobroj formi očekuju ovaj meč\nEkipa Zadra u prvoj utakmici 2022. ide na gostovanje u Beograd kod ekipe Partizan NIS. Zadrani su u zadnjih devet utakmica upisali čak osma pobjeda, a jedini poraz doživjeli su protiv ekipe Mornara. Utakmicu AdmiralBet ABA Lige s ekipom koja i ove sezone traži Euroligu, a u Eurokupu igra sjajno najavili su kapetan Dominik Mavra i trener Vladimir Anzulović.\nDominik Mavra: ‘Partizan je ekipa koja je selektirana da se vrati u Euroligu tako da na njih ne treba trošiti puno riječi, ali mislim da mi nismo ista momčad kao i ona prije par mjeseci. Vjerujemo u sebe i ono što radimo i idemo gore odigrati dobru partiju!’\nVladimir Anzulović: ‘Partizan je sigurno uz Budućnost i Zvezdu favorit za osvajanje ABA Lige. Posjeduje ogromnu kvalitetu, a mislim da je dosta toga rečeno i bespredmetno je da govorimo o kvalitetama najboljeg europskog trenera svih vremena. S druge strane mi smo opterećeni nekim ozljedama i virozicama i još ne znamo u kojem ćemo sastavu nastupiti. Cilj nam je dati sve od sebe kao u svakoj utakmici do sada i što duže parirati Partizanu u svakom segmentu igre!’\nPrethodni tekstABA: Partizan dočekuje Zadar\nSledeći tekst[PREMIUM] La liga, najava, predlozi za klađenje (PONEDELJAK)


Kontrola koncentracije u srbiji zastita konkurencije ili mreza laznih uzbuna?\nSrpski Zakon o zaštiti konkurencije od 2009. godine (sa izmenama i dopunama od 2013. godine) („Zakon“) propisuje izuzetno niske pragove za kontrolu koncentracija, u poređenju kako sa pravom EU, tako i sa zemljama u regionu.\nOvako nisko postavljeni pragovi kontrole mogu dovesti (i po pravilu dovode) do bespotrebne kontrole velikog broja koncentracija, koja, u konačnom ishodu, donosi više štete nego koristi za konkurenciju na tržištu. Da bi se ovom problemu stalo na kraj, potrebno je učiniti zaokret u načinu odlučivanja od strane Komisije i/ili usvojiti adekvatne izmene i dopune Zakona u vezi sa ovim važnim aspektom kontrole koncentracija.\nZakon predviđa veoma niske pragove za kontrolu koncentracija, u poređenju kako sa pravom Evropske unije, tako i sa zemljama u regionu. Naime, koncentracija privrednih subjekata mora biti prijavljena nacionalnoj Komisiji za zaštitu konkurencije („Komisija“), ukoliko je:\nUkupan godišnji prihod svih učesnika u koncentraciji ostvaren na svetskom tržištu u prethodnoj obračunskoj godini veći od 100 miliona evra, s tim što najmanje jedan učesnik u koncentraciji na tržištu Republike Srbije ima prihod veći od 10 miliona evra, ili\nUkupan godišnji prihod najmanje dva učesnika u koncentraciji ostvaren na tržištu Republike Srbije veći od 20 miliona evra u prethodnoj obračunskoj godini, s tim što najmanje dva učesnika u koncentraciji na tržištu Republike Srbije imaju prihod veći od po milion evra u istom periodu.\nGeneralno govoreći, niski pragovi za kontrolu koncentracija mogu stvoriti uslove za ispitivanje čak i onih koncentracija koje nemaju gotovo nikakav potencijal da ugroze konkurenciju na srpskom tržištu.\nIzuzev što stvaraju disproporcionalno administrativno opterećenje u radu Komisije, te odvraćaju pažnju Komisije od stvarnih pretnji po konkurenciju na tržištu, neadekvatni pragovi kontrole koncentracija u kombinaciji sa ekstenzivnim tumačenjem sâmog pojma koncentracije mogu imati ozbiljne posledice i po učesnike na tržištu.\nPrvo, svaki potencijalni ulazak velikog stranog investitora na srpsko tržište, a koji se želi sprovesti putem spajanja sa lokalnim društvom koje generiše godišnji prihod iznad 10 miliona evra, mora da prođe kontrolu Komisije.\nDrugo, najveća domaća društva, sa globalnim prihodima većim od 100 miliona evra, praktično moraju prijaviti Komisiji sva svoja planirana spajanja bez obzira na njihov geografski domašaj i/ili efekte.\nTreće, čak i ekstrateritorijalna spajanja (‘foreign-to-foreign’ mergers) moraju biti prijavljena Komisiji u slučaju da prihod bilo kog od učesnika koncentracije prelazi nacionalne pragove.\nPored navedenog, Komisija nije sklona upotrebi doktrine „lokalnog efekta“ u kontekstu ekstrateritorijalnih spajanja (ista predstavlja jedan od ključnih instrumenata za anuliranje negativnih dejstava niskih pragova kontrole), iako ima ovlašćenje da to čini na osnovu člana 2. Zakona.\nPitanje pragova za kontrolu koncentracija usko je povezano sa pitanjem izvora finansiranja nacionalnog organa za zaštitu konkurencije. Naime, s obzirom na to da se Komisija finansira uglavnom iz sopstvenih prihoda, kombinacija visokih taksi za prijavu koncentracija i niskih pragova za kontrolu koncentracija se održava kako bi Komisiji osigurala priliv sredstava na stabilnom (ili čak i zavidnom) nivou. Stoga, svaka potencijalna zakonska izmena u pogledu pragova kontrole, da bi bila trajno održiva, morala bi obuhvatiti strukturne promene u načinu na koji se Komisija finansira. U suprotnom, smanjenje broja koncentracija koje moraju biti prijavljene i odobrene od strane Komisije bilo bi moguće samo ukoliko bi Komisija ponovo zauzela poziciju koju je imala 2007. godine, i to da samo spajanja koja, objektivno gledano, mogu uticati na srpsko tržište treba da budu predmet ocene. Međutim, nema naznaka da će se takav zaokret u praksi Komisije desiti u bliskoj budućnosti.\nAutori: Bogdan Gecić and Tatjana Sofijanić, Gecić Law


Na ovoj strani nalaze se korisna uputstva i instrukcije vezane za postupke koji se primenjuju u štampi kesa. Kako u gotovo svim oblastima postoje standardi, i ovde ćemo se priadržavati nekih pravila koje će Vama i nama pomoći u smislu bolje organizacije posla.\nKese se izraðuju uglavnom u beloj boji. To je i osnovna boja plastičnih granula, sirovine iz koje se odreðenim postupkom (ekstrudiranjem) dobija PVC folija. Na belu kesu se praktično mogu odštampati sve poznate boje uz odličan otisak i prepoznatjivost. Ako sama kesa mora biti u nekoj boji, situacija je mnogo drugačija jer se recimo štampom crvene na „običnoj beloj“ kesi zaista i dobija crvena, ali se kod kese čija je osnovna boja plava, dobija kombinacija plave i crvene koja nimalio ne liči na vama poznatu crvenu. Stoga se za kese u boji obično primenjuje štampa u zlatnoj ili srebrnoj boji, koje ostaju prepoznatljive u istoj meri kao i na belim kesama.\nNajjednostavniji nacin za dobro obavljenu pripremu je da istu prepustite nama, ali je vrlo prihvatljivo da dizajn vešeg rešenja uradite sami. Najefikasnije je da rešenje bude pripremljeno u nekom od vekotorskih formata (.ai, .cdr, .eps), a mi cemo se pobrinuti da ono bude adekvatno odštampano na našim kesama.


Premijera kratkog animiranog filma Maiden Swifter than Horses\nStudio Go Hektik planira da film Maiden Swifter than Horses šalje na regionalna i evropska takmičenja, a u Ventilu su najavljena i reprizna prikazivanja.\nOve nedelje je u Bife Ventilu, beogradskom kafiću koji je poznat po projekcijama animiranih filmova, održano premijerno prikazivanje filma Maiden Swifter than Horses čiju produkciju i realizaciju potpisuje studio Go Hektik.\nPodsećajući nas na jednu od najčuvenijih narodnih pripovedaka Djevojka brža od konja, ekipa ovog beogradskog studija nam, u nešto više od tri minuta, nudi njenu do sada neviđenu verziju – u stihu, na engleskom jeziku. Djevojka je predstavljena kao kombinacija Zlatokose i Amazonke, dok celokupna estetika deluje bajkovito čemu umnogome doprinosi glas Pitera Bejkera, legendarnog spikera BBC-a.\nProducentkinja filma je Jovana Stanimirović, adaptaciju teksta je radila Dunja Sretović, a Miloš Stanojević potpisuje kompletnu art direkciju. Za animaciju su bili zaduženi Boris Kuleba, Branko Bojković, Goran Gogić, Ivan Milošević i Vladimir Veselinović. Muziku je komponovao Jaroslav Kuleba.\nJovana Stanimirović, direktorka studija Go Hektik i producentkinja filma Maiden Swifter than Horse\nOvo je priča o potrazi za idealom lepote. Međutim, devojka – vila, koja je glavni lik, sve vreme zadaje prepreke svim muškarcima koji žele da je osvoje. Pitanja sa kojima nas priča ostavlja su univerzalna: Da li je ideal dostižan? Koja cena mora da se plati da bi se dostiglo savršenstvo?\nJelena Medan, marketing i PR menadžerka studija Go Hektik\nIako je inspiracija za film nastala pre par godina čekali smo pravo vrijeme da animiramo ovu priču. Zašto sada? Aktivirali smo se kada smo čuli da je krajem 2017. godine donijeta odluka da nekoliko narodnih pripovijetki, uključujući Djevojku, budu isključene iz obavezne lektire srpskog jezika za srednje škole. Želimo da na drugačiji način prikažemo ovako rijetke bajke koje govore o univerzalnim pitanjima. Ovim putem želimo da sačuvamo jedan deo kulturnog nasljeđa adaptacijom narodnih pripovijetki, pjesama i priča na engleski jezik i ilustracijama inspirisanim bajkama svijeta.


PRVI TEST MEČ: Zvezda nadigrala omladince, igrao Sanogo (VIDEO) – BUTASPORT.RS\nCrveno-beli startovali pobedom posle pauze zbog KOVID-19.\nFudbaleri Crvene zvezde savladali su danas omladinski tim sa 3:0 (1:0) u trening utakmici, prvoj posle pauze zbog pandemije korona virusa. Trener Dejan Stanković ukazao je šansu svim fudbalerima na koje računa, a golove su postigli Milan Pavkov u 3, Njegoš Petrović u 50. i Aleksa Vukanović u 71. minutu. Zvezda nastavlja prvenstvo 30. maja utakmicom protiv Rada na Banjici.\nPrvotimci: Borjan, Gobeljić, Degenek, Babić, Konatar, Sanogo (od 20. Vulić), Nikolić, Ivanić, Garsija, Tomane, Pavkov. U drugom poluvremenu: Popović, Gajić, Pankov, Milunović, Rodić (od 65. Jovančić), Jovičić, Petrović, Ben, Garsija, Vukanović, Boaći (od 65. Simić).\nOmladinci: Katić, Mitrović, Milikić, Lukić, Blagojević, Matić, Novaković, Piplica, Babić, Radulović, Burmaz. U drugom poluvremenu: Guteša, Gačić, Pisar, Savić, Stajić, Pavlović, Ilić, Bačanin, Njamculović, Pešović, Panić.


Qatar Airways – Aprilska globalna promotivna akcija | Play Travel\nQatar Airways – Aprilska globalna promotivna akcija\nAvio karte za više od 140 destinacija sa do 30% popusta\nAvio kompanija Qatar Airways pokrenula je globalnu promotivnu akciju za veliki broj destinacija iz svoje mreže letova, koja će trajati sve do 19. aprila.\nPromotivna akcija obuhvata više od 140 destinacija do kojih možete otputovati iz Beograda.\nNajprimamljivije su avio karte do Hong Konga koje možete kupiti po ceni već od 468 EUR ili Pekinga po ceni već od 472 EUR.\nIz ponude avio kompanije Qatar Airways izdvajamo još i avio karte do Tokija koje možete kupiti po ceni već od 481 EUR, do Šangaja po ceni od 485 EUR, do Bahreina od 488 EUR ili do Bangkoka po ceni od 530 EUR.\nAvio karte do Kolomba su od 537 EUR, do Singapura od 582 EUR, do Kejptauna od 672 EUR, do Hjustona od 666 EUR, do Sao Paola od 640 EUR, do Perta od 977 EUR ili do Melburna sa cenom avio karte već od 982 EUR.\nOvo je tek deo ponude avio kompanije Qatar Airways koja obuhvata i mnoge druge destinacije u svetu.\nPromotivna akcija će trajati do 19. aprila, a avio karte možete kupiti za putovanja u periodu do 10. decembra 2015. godine.\nSve cene su navedene za povratne avio karte sa svim uračunatim dodatnim troškovima i sa standardnom uslugom avio kompanije Qatar Airways. Svi letovi se obavljaju preko čvorištva ove avio kompanije u Dohi.\nBeograd Bangkok Beograd Hjuston Beograd Kolombo Beograd Melburn Beograd Peking Beograd Pert Beograd Sao Paolo Beograd Singapur Qatar Airways


Kulturni Centar Paraćin – web info servis – kcp\nAll posts by kcp\t»\nkcp decembar 28, 2011 0\nkcp decembar 26, 2011 0\nPonedeljak, 26.12. od 20 časova – Sala pozorišta Paraćin – Predstava „Isidora“ – Narodno pozorište Niš, u režiji Irfana Mensur, uloge: Ivana Nedović, Aleksandar Krstić, Vesna Stanković, Sanja Krstović, Ammar Mešić k.g.* / Stefan\nPredstava – „Dundo Maroje“\nkcp decembar 24, 2011 0\nSubota, 24.12.2011. od 20 časova – Pozorište Paraćin. Predstava – „Dundo Maroje“, režija Kokan Mladenović, pozorište Kruševac. (Cena karte 300 din.)\nPredstava – „Kaskader“\nkcp decembar 23, 2011 0\n23. decembra 2011. u 20:00 časova. Tekst Bratislava Petkovića je sjajno napisana priča o romantičarskoj generaciji osamdesetih godina prošlog veka! Glavni lik Mile Šejn, dubler i kaskader u mnogim filmovima – „čovek olupina“, iako\nPredstava – „U Edenu na istoku“\nkcp decembar 17, 2011 0\nSubota – 17.12.2011. od 20 časova. Pozorište. Predstava „U Edenu na istoku“ po tekstu Borislava Pekića u režiji Nikole Đurička; uloge Vojin Ćetković i Nikola Đuričko. (cena karte 300din.)\nkcp decembar 16, 2011 0\nPetak, 16.12. od 20 časova – Sala pozorišta - Predstava „La gerila“ – Omladinska pozorišna scena – Projekat parnerstvo za budućnost Holcim. (Ulaz besplatan.)\nkcp decembar 15, 2011 0\nPredstava – „Hamlet u selu Mrduša Donja“\nSreda, 14.12. od 20 časova – Sala pozorišta Paraćin - Predstava – „Iza kulisa“ - Rača Kragujevačka


Osumnjičena za primanje mita - Društvo - Dnevni list Danas\nPočetna » Društvo » Osumnjičena za primanje mita\nOsumnjičena za primanje mita\nViše javno tužilaštvo u Beogradu saopštilo je danas a je uhapšena R.G (1970), zaposlena Upravi za upravne poslove u Ministarstva unutrašnjih poslova Srbije, zbog primanja mita, a u istoj akciji uhapšena su i dva lica koja su posredovala u izvršenju tog krivičnog.\n1Piše: FoNet 08. marta 2018. 11.02\nLica lišena slobode biće sutra privedena tužiocu odeljenja za borbu protiv korupcije radi saslušanja, a akcija u zajedničkoj saradnji Odeljenja za borbu protiv korupcije Višeg javnog tužilaštva u Beogradu i Sektora unutrašnje kontrole MUP u vezi ovog predmeta se nastavlja.\nJavnost će biti informisana o rezultatima, navodi se u saopštenju.\n08. marta 2018. u 11.07\nS tim u vezi, molim VJT u Beogradu da obavesti javnost u vezi sa ishodom KT postupka pokrenutim protiv Zorane Marković, ex direktora Agencije za borbu protiv korupcije, koja je čak izvesno vreme provela u pritvoru i koja je shodno tome razrešena te javne funkcije.


Još 10 godina za svet bez hemijskog oružja | Politika | DW | 02.12.2013\nPol Voker, jedan od ovogodišnjeg dobitnika Alternativne Nobelove nagrade, u intervjuu za Dojče vele govori o svom životnom delu: uništavanju rezervi otrovnog gasa širom sveta.\nOve godine, „Alternativnog Nobela“, dobili su američki borac protiv hemijskog oružja Pol Voker, palestinski borac za ljudska prava Radži Surani, hirurg iz Konga Denis Makvege koji pomaže ranim žrtvama silovanja i švajcarski naučnik u oblasti kontrole štetočina za održivu poljoprivredu Hans Rudolf Heren. Oni će međusobno podeliti nagradu koja iznosi dva miliona švedskih kruna (312 hiljada dolara). Nagradu koja nosi naziv „Ispravno življenje“ (Right Livelihood Awards) ustanovio je 1980. godine švedsko-nemački filantrop Jakob fon Uekskul kako bi ukazao na rezultate ljudskog rada za koje je smatrao da ih Nobelova fondacija ne vrednuje.\nPol Voker već decenijama radi na eliminaciji hemijskog oružja širom sveta. Taj 67-godišnjak značajno je doprineo tome „da više od 55.000 tona hemijskog oružja bude uništeno“, saopštila je Fondacija koja dodeljuje nagradu.\nDojče vele: Gospodine Voker, šta za Vašu borbu protiv hemijskog oružja znači ova nagrada?\nPol Voker: „Nagrada će biti od velike pomoći u eliminisanju hemijskog arsenala širom sveta. SAD i Rusija se još od ranih 90-ih bave sa svojim ogromnim hemijskim rezervama iz vremena Hladnog rata. Ali mi ne dobijamo veliku medijsku pažnju. Nagrada će pomoći u buđenju javne svesti, i dodatno, u vršenju pritiska na države koje nisu članice Konvencije o uništenju hemijskog oružja, kao što su Izrael, Egipat, Severna Koreja, Mjanmar, Južni Sudan i Angola da pristupe sporazumu. Nagrada takođe pomaže i da se pažnja usmeri na ozbiljnost situacije u Siriji.“\nOdakle interesovanje za hemijsko oružje?\n„Događaj iz ranih 90-ih probudio je interesovanje za hemijsko oružje: Imao sam sreću da organizujem prvu američku inspekciju ruskog hemijskog oružja na licu mesta. U julu 1994. razgledao sam sa zamenikom ministra odbrane i dva kongresmena jedan od najvećih ruskih skladišta rezervi u Sibiru. Bili smo zadivljeni veličinom skladišta. Oružje je bilo čisto i spremno za korišćenje. Bilo je više od dva miliona granata sa nervnim gasom. Premalo zaštite i nijedna lista inventara. Bilo nam je jasno da moramo da požurimo, da pomognemo Rusiji u poboljšanju bezbednosti na licu mesta i zajedno sa njima izradimo program za uništavanje. Danas, skoro 20 godina kasnije, uništeno je oko 75 odsto skladišta. To me je osnažilo da se skoncentrišem na hemijsko oružje, pre nego što nestane u druge zemlje ili dospe u ruke terorističkih grupa.“\nU slučaju Sirije čini se da je godinu dana potpuno nerealan rok za uništenje hemijskog arsenala - pre svega ako se ima na umu da su SAD i Rusiji bile potrebne decenije.\n„To je zaista ambiciozan plan. SAD već 23 godine rade na tome - prvo postrojenje za uništenje počelo je sa radom 1990, a danas još oko 10 odsto zaliha nije eliminisano. Rusi rade na tome 11 godina. Ali treba reći i da su rezerve SAD i Rusije bile mnogo veće: 40.000 tona u Rusiji i 28.500 tona u SAD. U Siriji ima možda samo oko 1.000 tona. Reč 'samo' treba shvatiti relativno – reč je o velikoj količini. Ako rezerve najvećim delom nisu u formi oružja, već kao izvorni hemijski materijal koji bi se mogao koristiti i u industrijske svrhe, onda se to sve relativno brzo može uništiti. Složeno pitanje je koliko rezervi je već zapravo oružje, i da li ta oružja sadrže eksploziv i raketno gorivo. Onda je to je daleko opasnija i rizičnija operacija.“\nDa li je u proteklih 20 godina postalo jednostavnije uništiti hemijsko oružje?\n„Najpre su se samo Rusija i SAD dogovorile da unište svoje zalihe. To je kasnih 80-ih i u ranim 90-im bio važan korak, jer su obe države posedovale 95 odsto svih rezervi hemijskog oružja. Danas je 190 država prihvatilo Konvenciju o hemijskom oružju. Sve su već izrazile spremnost da se kontroliše njihova hemijska industrija. U tim državama se mogu uništiti rezerve, ali i kontrolisati komercijalna hemijska industrija, kako se hemijsko oružje ne bi pojavilo ni u jednoj formi. Uz to su tehnologije danas mnogo bolje nego 90-ih. Sagorevanje je nekada bio jedini stvarni izbor. Danas postoji niz mogućnosti za eliminaciju otrovnih supstanci. Postoje sekundarni tretmani, ali i mobilne tehnologije koje su na primer primenjene u Rusiji i Kini za stara hemijska oružja. Od toga će Sirija moći da profitira.“\nVerujete li da ćete doživeti svet bez hemijskog oružja?\n„To, naravno, zavisi od toga koliko ću još živeti! Ali očekujem da će američke i ruske rezerve biti uništene u idućih deset godina, a sirijske za otprilike godinu dana. Potom ostaje još pitanje, koliko je Iraku potrebno da uništi svoja preostala sredstva, uskladištena u dva velika bunkera. To će biti veoma komplikovan program, skup i opasan. Zatim, zavisi i od toga da li ćemo uspeti da navedemo druge zemlje da učestvuju u uništavanju hemijskog oružja – pre svega Severnu Koreju. Optimista sam, jer smo samo u poslednjih 20 godina postigli toliki napredak – pa onda bi deset godina trebalo da bude dovoljno da se posao okonča i kaže zbogom hemijskom oružju, dok bi, nadam se, nadalje postojala kontrola Organizacije za zabranu hemijskog oružja. Eliminisanje jedne cele kategorije oružja za masovno uništavanje je takođe dobar znak za uništavanje i nuklearnog i biološkog oružja. Najmanje 25 do 30 država nije potpisalo Konvenciju o biološkom oružju. Sporazum o zabrani širenja bi morao svuda da važi. Svet oslobođen gigantskog i nehumanog oružja bi bio mnogo bezbedniji.“\nKoje još druge zemlje imaju rezerve otrovnog gasa?\nZnamo samo za Siriju i Severnu Koreju. Tvrdi se da bi i Egipat i Izrael mogli da imaju rezerve, ali nisam video dokaze za to. Pre verujem da to nije tako, jer te zemlje znaju da bi im to oružje pre moglo bilo politički teret nego od koristi. Savetovao bih Izraelu i Egiptu da pristupe Sporazumu, sada, kada je Sirija prihvatila Konvenciju o hemijskom oružju.“\nPol Voker je direktor za bezbednost životne sredine iz američkog ogranka Međunarodnog zelenog krsta.\nAutor: Ben Najt / ii\nKljučne reči Paul Walker, hemijsko oružje, Sirija, SAD, Rusija, Alternativna Nobelova nagarad\nTrajni link https://p.dw.com/p/1ARhC


Sloboda života u kombiju, putujući po svetu | Revija KOLUBARA\nČitajte njihovu zanimljivu priču.\nAnja i Strahinja, ekonomistkinja iz Beograda i FONovac iz Valjeva. Međutim, dobro je da vam mi ne računamo kamatnu stopu ili pišemo kodove, pošto nemamo dana radnog staža u svojim profesijama.\nBavili smo se raznim stvarima, ali poslednje tri godine radimo od “kuće”, koja se ponekad nalazi na obali Atlantika ili alpskom jezeru, jer smo jedan stari kombi prepravili u kuću od pet kvadrata kojim putujemo svetom sa svojim jazavičarem Šnjurom.\nNovac za put zarađujemo jer imamo malu pokretnu agenciju koja se bavi marketingom na društvenim mrežama, a sve utiske i dogodovštine o životu na četiri točka prenosimo na Instagramu, Fejsbuku i blogu, sve pod imenom Whatifness.\n- Napustiti neku svakodnevnu rutinu i otisnuti se u avanturu je nešto o čemu mnogi maštaju. Vi ste to i uradili. Šta je bilo presudno? Šta je to što mi ostali treba da prelomimo?\nIdeja da permanetno putujemo pala nam je na pamet kad smo se jednog utorka vraćali sa svadbe u Danilovgradu. U nekoj nedođiji na Durmitoru, pukla nam je guma, a mi smo pukli sa lovom. Kada smo uspeli da lokalnom vulkanizeru platimo zamenu gume flašom viskija, to je bio prvi “What If”, i tada se rodila ideja da uz pomoć snalaženja i trampe, obiđemo svet.\nOnda smo napustili poslove i uzeli kartu u jednom smeru za Kambodžu, sa poslednjom platom u džepu. Zbog toga smo morali da se snalazimo i umesto novca nudimo vlasnicima smeštaja ili restorana rad u zamenu za krov nad glavom i klopu. Pošto većina azijskih ugostitelja ima tragične fotografije na internetu, većina ih je vrlo rado prihvatilo da im pomognemo sa novim fotkama, videom ili grafičkim dizajnom, da to ipak liči na nešto. Na ovaj način smo uspeli nakon osam meseci da signemo od Kambodže do Kube.\nDa biste prelomili neku ovakvu odluku, naš predlog je sednete i na jednom listu papira napišete sve u čemu ste vešti i što barem za nijansu bolje radite od proseka. To su vaši potencijalni poslovi u belom svetu! A možda i usput otkrijete nešto što niste znali da umete dobro da radite.\nLakše će vam biti da prelomite kada shvatite šta je najgore što može da se desi – da se vratite kući i čujete možda jedno ili dva: “Jesam li ti lepo rekao?” od rodbine. Što i, priznaćete, nije toliko strašno.\n- Sa ovog poslednjeg putovanja sa kog ste se tek vratili; šta su najjači utisci? Da li nešto od onoga što ste doživeli možete smatrati životnim lekcijama?\nNajjači utisak je iz Portugala, koliko ljudi, solo ili u paru... roditelja sa malom decom, živi i putuje na točkovima. Porodica iz Engleske sa klincima od 10 godina, prolazi kroz Negotin i ide biciklom do Tajlanda. Tip iz Berlina živi pet godina u svom kombiju u Portugalu, baveći se podvodnim ribolovom i prodajući ulov primorskim restoranima. Porodica u Velsu, školuje svoju decu od “kuće” - koja je prepravljeni školski autobus.\nA mi pošto smo oko mesec dana proveli spavajući po majstorskim radionicama dok smo čekali da nam se kombi popravi, naša životna lekcija je uvek sa sobom nosi rezervnu diznu, anlaser i filter za gorivo.\n- Postoje li neki specifični strahovi vezani sa ovakvim avanturama i kako se prevazilaze, bar u vašem slučaju?\nNajviše se plašimo nas samih, pošto nam se desilo da čuknemo novi Porše, izgubimo novčanike ili da slučajno zaključamo spolja kombi sa ključevima i Šnjurem unutra, pa moramo da zovemo profesionalnog obijača da reši stvar.\nIako nam se dogodilo puno pehova i dramatičnih situacija, nikad nismo unapred strahovali.\n- Hoćete li ovako nešto ponoviti?\nKada probate život u kombiju i otkrijete lepotu kretanja i konstantnog menjanja adresa i pogleda, teško je povući ručnu. Zato već na proleće se vraćamo u lubeničara (naš model kombija) sa planom da zavirimo ispod svakog kamena i obiđemo svaku čuku Srbije I okolnih zemalja.\n- Da li su valjevska iskustva, okruženje, prijatelji....na neki način uticali na kreiranje ovakvog stila života?\nMože se reći da se uz Gradac od malih nogu rodila velika ljubav prema prirodi, zbog čega sada najviše vremena provodimo što dalje od gradske gužve.


Zato pre nego što nabavite štene, izuzetno je važno da znate šta je potrebno da vaš pas nauči i koje su metode koje ga takvom ponašanju mogu naučiti.\nBudućim vlasnicima preporučuje se da se informišu iz više izvora, da pročitaju stručnu literaturu, upišu kurseve ili razgovaraju sa vlasnicima pasa i saznaju sa kojim problemima su se oni susretali.\nŠtene ne treba da uzmete pre nego što napuni barem dva meseca, jer je za njega dragoceno da taj period provede pored majke, ko i pored braće i sestara. Najbolje bi bilo kada bi psa mogli da uzmete sa tri meseca. Ne samo što bi bio u svom čoporu, već bi primio i sve potrebne vakcine do tada, što znači da ne bi morao da bude u karantinu kod vas, već bi mogli odmah da počnete sa socijalizacijom. U tom slučaju odgajivač treba da vam da knjižicu gde su upisani i pečatirani datumi vakcina.\nTakođe, dobro razmislite od koga ćete uzeti psa. Raspitajte se kod poznavaoca rase, proverite papire, pogledajte kako odgajivač drži pse. Naravno, ovo poslednje ne važi za mešance ili lutalice.\nEvo još preporuka ukoliko vam štene dolazi u kuću:\n1. Pored ogrilice, uzice, posuda za hranu i vodu, igračaka, štencu treba obezbediti adekvatno mesto boravka. Najbolje je da ono bude zaštićeno od velikog broja ljudi, ali ne i sasvim izuzeto i skrajnuto od spoljnog sveta. Psu je potreban mir da bi se dobro osećao, pa se potrudite da mesto njegovog boravka bude primereno tome. Najbolje je kupiti kavez ili transporter u kome će pas boraviti.\n2. Pas će naviku vršenja nužde najbolje savladati ako ga posle svakog obroka izvodite da to i obavi. Životinja će zbog ponavljanja ove radnje bez problema obavljati nuždu uvek kada ga izvedete iz stana. Savetuje se da za to, uvek kada ste u prilici, birate isto mesto. Vlasnici štenadi starosti do 6 meseci moraju biti pripremljeni na to da će njihov pas zahtevati tri obroka dnevno i da će posle svakog obavljati nuždu. Posle obroka, ne smete vašeg psa terati na igru, jer mu pun stomak to neće dozvoliti..\n3. Učenje kućnom redu trebalo bi da bude vaš prioritet od prvog dana. Štenci brzo mogu postati nepoželjni kada zbog nemarnosti svojih vlasnika razvijaju problematična ponašanja, poput uništavanja stvari u kući, lajanja, kopanja ili bežanja. Zato od prvog dana predupredite ove nemile događaje i pripremite plan koji će psu olakšati boravak u ograničenom prostoru.\n4. Socijalizacija šteneta sa ljudima je veoma važna i predstavlja neizostavan deo tehnika rada sa njima.Socijalizovani psi su samopouzdani i prijateljski nastrojeni, dok su nesocijalizovani plašljivi i često agresivni. Život sa nesocijalizovanim psom je težak , frustirajući i ponekad opasan za vlasnika. Razlog tome je što nesocijalizovan pas živi pod velikim stresom. Stručnjak za pse doktor Ian Dunbar preporučuje novopečenim vlasnicima da nauče ostale članove porodice i svoje prijatelje načinima na koje se treba obraćati psu- kako da ga pozovu, pomaze ili nagrade komadićima hrane. Morate znati da je socijalizacija proces, pa redovno izvodite psa u šetnju i obogatite društveni život kod kuće.\n5. Kad vaše štene navrši tri meseca, mora da počne da se druži sa drugim psima. Neka vaš ljubimac provodi dosta vremena u igri sa psima na livadi ili u nekom parku. Socijalizovan pas uvek će se radije igrati sa psima,nego se potući sa njima. Čak i kada dođe do sukoba, on će među socijalizovanim psima biti blaži. Period između 12 i 18 nedelja jeste period kada treba uvesti kontrolu ugriza i naučiti psa da se prijateljski ophodi prema drugim životinjama do kraja života.\n6. Treba takođe da odlučiti kako ćete hraniti psa: industrijskom ili domaćom hranom. Naravno, za početak je štene najbolje hraniti na isti način kao i odgajivač, pa postepeno uvoditi promene. Na tržištu ima dosta industrijskih hrana, pa je potrebno pre kupovine pročitati deklaraciju. Naravno štene možete uvek hraniti i hranom koju ćete sami pripremati, a čiji će sastojci biti primereni uzrastu i potrebama.\n7. Kao što mi imamo svog lekara, tako trebamo i psu naći veterinara. Vetarinar treba da vam je blizu i uvek dostupan. Najbolje je da se raspitate od ljudi u parku koga su oni i zašto odabrali. Psi su, kao i deca, uvek podložniji promenama kada su mali.\n8. Tražite od veterinara da vam napravi plan vakcinacije. Štene prvu vakcinu obično prima dok je još kod odgajivača, sa nekih 7 do 8 nedelja. Drugu vakcinu obično prima u novom domu. Desetak dana pre toga treba ga očistiti od parazita. Prve vakcine su protiv tzv. dečjih bolesti znane kao i trovalentna vakcina – protiv štenećaka i parvoviroze u kombinaciji sa leptospirozom. Pre druge vakcine i nekoliko dana posle nje štene ne bi trebalo da izlazi napolje i da dolazi u kontakt sa drugim psima\nPogledajte ove elegantne pse i njihove još elegantnije frizure…\nVIDEO: Nakon ovog snimka ćete shvatiti da pas nije igračka!


TRIBINA O PROJEKTU NISTE SAMI U VELIKOM GRADIŠTU\n10 Oct 2019, 23:05 Veliko Gradište SatTv Ljubiša Nastasijević\nSedma po redu Tribina „Niste sami“, deo istoimene kampanje koja ima za cilj prevazilaženje predrasuda prema mladim osobama sa problemima iz oblasti mentalnog zdravlja kao i prema osobama sa invaliditetom, održana je u Srednjoj školi ,,Miloje Vasić’’ u Velikom Gradištu.\nProjekat se realizuje uz podršku Narodne Skupštine Republike Srbije, kabineta predsednice Maje Gojković, Ministarstva za rad, zapošljavanja, boračka i socijalna pitanja i UNICEF-a, a kampanja koja je započeta 2018. godine, nastavlja se i ove u 12 gradova i opština.\nOtvarajući Tribinu,Dragan Milić,predsednik opštine Veliko Gradište ocenio je da je za rešavanje ovih problema najvažnija institucionalna podrška I Lokalna samouprava trudi se da pomogne udruženjima koja okupljaju osobe sa nekim od ovih problema.\nJelena Marković, predsednica Humanitarne organizacije za regionalnu podršku osobama sa invaliditetom "Srbija velikog srca" je istakla da oni koji ne razumeju potrebe ovih ljudi moraju menjati svoj stav, a na nama je da stvorimo uslove da osobe sa raznim posebnim potrebama lako i jednostavno funkcionišu svakoga dana i budu ravnopravni sa ostalim građanima.\nUsamljenost i izolovanost mogu doneti utisak da je nešto nerešiv problem, a ustvari samo jedan razgovor sa prijateljem može se pretvoriti u prvi korak na putu ka konačnom rešenju, rekao je dr Ranko Raičević, predsednik Društva neurologa Srbije i učečsnik u projektu ,,Niste sami’’.\n-Govoriti o ovim temama važno je iz ljudskih, društvenih i stručnih razloga. Kao društvo moramo da mislimo na ove ljude, kao na nama potpuno jednake, što oni i jesu, jer ako im ne omogućimo da kvalitetno žive i osećaju se ravnopravno, svi smo pogrešili. Moramo obezbediti, uz uslove za lečenje i podršku, mogućnost da ti ljudi lako dođu do sportskih terena, do pozorišnih sala, da im na usluzi budu asistenti, jer taj koncept njih više zanima od samih terapija. Moramo imati solidarnosti, empatije, onoga što krasi dobar komšiluk, moramo se slušati jer samo tako možemo saznati šta nekome treba. Usamljenost i izolovanost mogu doneti utisak da je nešto nerešiv problem, a ustvari samo jedan razgovor sa prijateljem može se pretvoriti u prvi korak na putu ka konačnom rešenju. Moramo pričati jedni sa drugim”, dodao je dr Ranko Raičević.\nKampanja Niste sami ima za cilj prevazilaženje predrasuda prema mladim osobama sa problemima mentalnog zdravlja i invaliditetom.\n-Mi smo ovaj projekat započeli u oktobru prošle godine kada smo održali šest tribina po raznim gradovima Srbije,a u ovoj godini u Velikom Gradištu je sedma tribina po redu.Na ovim tribinama obraćamo se mladim ljudima što sa problemima mentalne prirode invaliditetom,ali I mladima bez problema,jer mi želimo da u društvu probudimo nešto što se zove ,,empatija’’,jer smo imali primere gde se smejalo I plakalo I to je upravo što želimo da izazovemo ovim projektom,rekla je koordinatorka projekta Maja Mišković.\nU okviru panel diskusije, o svojim ličnim iskustvima i problemima s kojima se susreću i kako se nose sa njima, govorili su: Dobrila Marković, predstavnik OPENS-a iz Novog sada,Natalija Lazić, pozorišni producent, majka devojke sa autizmom,Bojana Božić, dizajner nameštaja, dijagnostifikovan anksiozni poremećaj i depresija I Ena Ese, predstavnik Centra "Srce’’.


MILAN MARIĆ (31) U VEZI SA 19 GODINA STARIJOM? Jelena (50) se RAZVELA zbog 412\t1.4k\nMARIĆEVU 19 GODINA STARIJU LJUBAVNICU ODBACILE MAJKA I ĆERKA: Zbog glumca 154\t411\nNIJE JELENA JEDINA STARIJA DAMA KOJA JE OPČINILA MARIĆA: Glumac je zbog 34\t64\nOVO JE DEČKO KOJI ĐUSKA PO SVADBAMA: Ima 34 godine, radi proslave preko 43\t194\nMARIĆ JE I RANIJE DOLAZIO KOD JELENE! Napravio fotku ispred zgrade starije 40\t82\nLjubomir Radanov\t 31.07.2021. 08:32h\nPandemija i odlazak glumca Ivana Bekrajeva prekinuli su prošle godine rad na filmu i seriji "Bilo jednom u Srbiji" reditelja Petra Ristovskog. Priča o usponu srpskog Mančestera, mentalitetu i duhu Leskovčana toga vremena oživljava se ovih dana ponovo pred kamerama u Grdelici i Leskovcu.\n- U poslednje vreme pažljivo biram uloge i odbio sam nekoliko ponuda. Ovo je priča koja nadahnjuje i pokreće, a to je i razlog zašto sam prihvatio poziv producenta i reditelja - kaže Savić za TV Ekran.\nRadnja filma i serije smeštena je dve godine nakon Prvog svetskog rata, kada se Dine i Cone, opijeni pobedom i nepovratno inficirani "duhom slobode i napretka" koji su osetili u "velikom svetu", vraćaju u oronuli Leskovac. Dine u svoj nekadašnji bioskop, a Cone na sopstvenu sahranu.\n- Moj junak je nestao. Svi su mislili da je mrtav, a njega su spasli Englezi. Bugari su uništili ceo taj kraj. On se vraća u Leskovac da pokrene tekstilnu industriju, ali i zbog devojke. Međutim, ona ima drugog i tu počinje zaplet. Mog najboljeg druga Dineta igra Nemanja Oliverić - objašnjava glumac.\n- Nadam se da će naša priča pobuditi kod publike emocije kao što je nekada film "Montevideo, bog te video". Nema Cone baš puno veze sa Milutincem, kog sam igrao kod Bjelogrlića. To je neka potpuno druga priča - zaključuje glumac.\n- Naši likovi su živeli u periodu kada se mnogo istorije srušilo na malo geografije. Na ovom mestu je pre 100 godina započeo preporod jednog malog mesta, do tada gotovo neprimetne varošice. Leskovac su ekonomski centri tadašnje Evrope, samo jednu deceniju kasnije prozvali "srpski Mančester" - poručuje Zvonimir Šimunec, producent i autor celokupnog projekta. Završetkom filma i osam epizoda serije, koju će gledaoci moći da prate na RTS početkom naredne godine, biće zaokružen projekat o zlatnom dobu Leskovca i Srbije.\nZORAN PAJIĆ ZA TV EKRAN: Odbio sam ulogu u filmu o Džejmsu Bondu i nije mi žao! Nisam imao potrebu da radim preko\nDRAGAN MIĆANOVIĆ KAO TINEJDŽER TRENIRAO JE KOŠARKU: Jedan poraz posebno pamti, a njegov protivnik je bio slavni košarkaš\nFilm Bilo jednom u SrbijiViktor SavićsnimanjeLeskovacTeodora Ristovski\nMARIĆEVU 19 GODINA STARIJU LJUBAVNICU ODBACILE MAJKA I ĆERKA: Zbog glumca Jelena je NAPUSTILA porodicu i sada živi sa Milanom! 154\t411\nNIJE JELENA JEDINA STARIJA DAMA KOJA JE OPČINILA MARIĆA: Glumac je zbog prve bio užasno BESAN, a evo ko je DRUGA! VOLI ISKUSNIJE 34\t64


Šta za hotele znači World Luxury Hotel Award? | Hotelijeri.com\nDogađaji , Hrvatska , Srbija / 07. 02. 2018. / Autor: Marija Stojanović Petkovski\nHoteli Valamar Hotels & Resorts grupacije odneli su najveći broj nagrada World Luxury Hotel na nedavno održanoj dodeli. Nakon hrvatskih, po broju nagrada su srpski hoteli, dok su u Crnoj Gori sva priznanja pripala jednom hotelu. Hotela iz Slovenije i Bosne i Hercegovine nije bilo na listama nagrađenih.\nIzvor: Valamar Isabella Island Resort 4*/5*\nWorld Luxury Hotel Award dodeljuju se svake godine hotelima i hotelskim grupacijama koje potvrđuju svoj kvalitet, kako kada je reč o samom objektu tako i o kvalitetu usluge koju pružaju gostima.\nHotele mogu da nominuju zaposleni, gosti, turistički agenti, ali potrebno je da hotel zadovolji određeni novo usluge kako bi mogao da učestvuje u glasanju, koje i odlučuje pobednika.\nTakođe, nagrade se dodeljuju i na nivou kontinenta, regiona, kao i na nivou zemlje u kojoj se hoteli nalaze. Na dodeli nagrada koja je održana decembra u švajcarskom Sent Moricu, najviše nagrada osvojili su hoteli Valamar Hotels & Resorts grupacije.\nHotel Valamar Dubrovnik President 5* dobitnik je dve nagrade: najbolji hrvatski luksuzni rezort na plaži (Luxury Beach Resort) i najbolji hrvatski luksuzni romantični hotel (Luxury Romantic Hotel). Valamar Isabella Island Resort 4*/5* poneo je nagradu kao najbolji hrvatski luksuzni resort na ostrvu (Luxury Island Resort) i najbolji hrvatski luksuzni porodični hotel (Luxury Family Hotel).\nGrupacija Valamar Hotels & Resorts dobila je čak tri nagrade: Luxury Collection Group 2017, Luxury Management Group 2017 i Luxury Brand 2017.\nKako ističu u ovoj grupaciji, priznanja su još važnija jer su za hotele, osim struke, mogli glasati i gosti, a ove je godine bilo čak 300.000 glasača.\n– Ovo priznanje pripada svim vrijednim zaposlenicima Valamar Isabella Island Resorta koji svojim pristupom doprinose da svi naši gosti sa sobom ponesu nezaboravna sjećanja. Vrhunska razina usluge i sadržaja u kombinaciji s prelijepim ambijentom otoka Svetog Nikole čine naš resort uistinu posebnim. Ovo svjetsko priznanje upravo to i dokazuje te će nam biti motivacija da budemo još bolji – istakao je Denis Prevolšek, direktor Valamar Isabella Island Resorta.\nIzvor: Hotel Prezident*****\nU Srbiji, jedan od najboljih je i Hotel Prezident *****. Hotel je nominovan u tri kategorije, od kojih je nagrađen u dve – kao najbolji luksuzni hotel u Srbiji (Luxury Hotel) i najbolji luksuzni brend u Srbiji (Luxury Brand).\n– Prestižna nagrada World Luxury Hotel Award pre svega je zavidno priznanje na svetskom nivou koje vas automatski svrstava u rang najboljih hotela na svetu. Ova nagrada je još jednom potvrdila kvalitet i visok nivo usluge Prezident Hotela*****, a posebno zadovoljstvo nam pruža činjenica da smo jedan od retkih hotela u Srbiji koji je prepoznat od strane ovakve svetske, prestižne asocijacije. Nagrada će dodatno ojačati već dobro prepoznatljiv brend lanca Prezident Hotela*****. Posebno će uticati na inostrane goste koji treba da se odluče za smeštaj u Srbiji, jer su oni dobro upoznati kakav kvalitet usluge treba da ima hotel koji poseduje ovu nagradu – rekla je Ivona Borojević, generalni direktor hotela.\nOsim ovih, nagrađeni su i drugi hoteli i to u različitim kategorijama. Hoteli iz regiona poneli su nagrade kako na nivou celog sveta, tako i na nivou zemalja u kojih se nalaze. Spisak svih nagrađenih hotela u regionu možete pogledati u tabeli.\nHotel Zemlja Nagrada Kategorija\nHeritage Hotel Antique Split Hrvatska Luxury Heritage Hotel Global\nValamar Hotel & Resorts Hrvatska Luxury Management Group Global\nZira Hotel Srbija Luxury Modern Hotel Continent\nValamar Hotel & Resorts Hrvatska Luxury Brand Continent\nEsplanade Zagreb Hotel Hrvatska Luxury Heritage Hotel Regional\nPrezident Hotel***** Srbija Luxury Hotel Country\nPrezident Hotel***** Srbija Luxury Brand Country\nRadisson Blue Old Mill Hotel, Belgrade Srbija Luxury Architecture Design Hotel Country\nRadisson Blue Old Mill Hotel, Belgrade Srbija Luxury City Hotel Country\nZira Hotel Srbija Luxury Business Hotel Country\nFour Points by Sheraton Kolašin Crna Gora Luxury Mountain Resort Country\nFour Points by Sheraton Kolašin Crna Gora Luxury New Hotel Country\nFour Points by Sheraton Kolašin Crna Gora Luxury Ski Resort Country\nValamar Hotel & Resorts Hrvatska Luxury Collection Group Country\nValamar Dubrovnik President 5* Hrvatska Luxury Beach Resort Country\nValamar Dubrovnik President 5* Hrvatska Luxury Romantic Hotel Country\nValamar Isabella Island Resort 4*/5* Hrvatska Luxury Island Resort Country\nValamar Isabella Island Resort 4*/5* Hrvatska Luxury Family Hotel Country\nEsplanade Zagreb Hotel Hrvatska Luxury Architecture Design Hotel Country\nEsplanade Zagreb Hotel Hrvatska Luxury Historical Hotel Country\nLuxury Boutique Hotel Villa Vulin Hrvatska Luxury Boutique Hotel Country\nLuxury Boutique Hotel Villa Vulin Hrvatska Luxury Small Hotel Country\nDioklecijan Hotel & Residence Hrvatska Luxury City Hotel Country\nDioklecijan Hotel & Residence Hrvatska Luxury Rooftop View Hotel Country\nDenis Prevolšek Ivona Borojević


SDP za rekonstrukciju federalne vlade | Poskok.info\nSDP za rekonstrukciju federalne vlade\nU Sarajevu je danas održana 77. sjednica Predsjedništva Socijaldemokratske partije Bosne i Hercegovine (SDPBiH).\nPredsjedništvo je, između ostalog, razgovaralo o aktualnoj političkoj situaciji s posebnim osvrtom na rekonstrukciju Federalne vlade, implementaciju izbornih rezultata u Srebrenici, kao i cjelokupnu situaciju oko usvajanja državnog i entitetskih budžeta.\nPredsjedništvo SDP-a je pozdravilo službeni akt premijera Federacije BiH Nermina Nikšića koji je upućen predsjedniku FBiH Živku Budimiru s prijedlogom za smjenu ministara iz SDA, NSRzB-a i HSP-a.\n”Nakon neodgovornog pokušaja blokiranja usvajanja proračuna Federacije BiH od smijenjenih ministara ovaj korak će konačno omogućiti deblokadu rada Federalne vlade, popunu koja bi odgovarala sastavu parlamentarne većine, te osigurati potrebni kvorum za donošenje odluka”, navodi se u priopćenju SDP-a.\nPredsjedništvo SDP-a očekuje od predsjednika FBiH da donese odluku o razrješenju ministara, “jer neodgovorne opstrukcije moraju biti zamijenjene produktivnom politikom kojom će se poboljšati život građana”.\nSDP oštro osuđuje “javno manipuliranje pričom o Srebrenici od Stranke demokratske akcije, kao i njihovih pokušaja da ta stranka po svaku cijenu bude dio skupštinske većine u ovoj opštini”.\n”Podsjećamo javnost da je u protekle četiri godine upravo SDA bila ta koja je pravila skupštinske većine sa SDS-om i SNSD-om, a kada SDP samo pokuša razgovarati sa tim strankama onda iz paraobavještajnih kanala SDA krene salva monstruoznih optužbi i neistina.\nHoće li SDP biti dio skupštinske većine u Srebrenici ili ne odlučit će SDP-ovi ljudi koji žive u tom gradu, a ne bilo tko iz Sarajeva, jer nećemo dozvoliti jeftino manipuliranje javnosti tzv.”ekskluzivno bošnjačkih” stranaka iz Sarajeva”, priopćio je Centar za informiranje SDP-a BiH.\n16 minuta prije by Boss


August | 2013 | Mirza Hasanefendic | Page 2\nAHMED BOSNIC preuzeto www.bosnic.com PRORICANJE: ŠTA NAS ČEKA SUTRA? ZAPISANO U TALOGU KAFE! Sa kafom se može uživati na razne načine, ali samo jedan put vodi do njenog tajanstvenog proročkog kazivanja. Pored dara za otkrivanje pojedinih likova i simbola u … Continue reading →\nSLOBODAN STAJIĆ ČUDESNA FERHADIJA Zapis Slobodana Stajića o kultnoj sarajevskoj ulici Gledam ovih pretoplih dana Ferhadija ulicu, punu svijeta, kao i mnoga vedra lica, uz veseli ljudski žamor, da ne kažem žubor riječi. Posebno čarobno djeluju noći, kada se čini … Continue reading →\nTroko o “Sarajlijama u trećem koljenu” “Ma mili moji, nije bitno da si rođen u Sarajevu, jedino je bitno da svoje neartikulisane, čobanske navike, primitivizam i druge oblike ponašanja ne doneseš sa sobom u veliki grad u kojem želis živjeti … Continue reading →


Adaptacija i renoviranje stanova Beograd | Brzo i profesionalno\nAdaptacija stanova, kuća, poslovnih prostora\nRadove izvodimo na teritoriji Beograda i Novog Sada sa okolinom (za veći posao kilometraža nije nikakva prepreka).\nZa sve vrste radova koje smo naveli možete nas kontaktirati u bilo koje vreme, a mi ćemo Vaše ideje sprovesti u delo.\nPozovite za sve informacije\nUčinite Vaš dom po Vašoj meri\nRenoviranje adaptacija stanova\nNaš je običaj realno predvideti trajanje radova i napraviti okvirnu cenu izvodjenja istih.\nPoštujemo klijenta i dogovor, i pridžavamo se svih dogovorenih rokova.\nPre početka radova pravimo plan i izrađujemo model kako bi prostor trebao da izgleda. U zavisnosti od obima posla i Vaših zahteva pristupamo poslu.\nRenoviranje i adaptacija stanova se sastoji iz više kombinovanih procesa u cilju podizanja vrednosti samom objektu i poboljšanju životnih uslova za stanare.\nSpuštamo plafone i radimo sve gipsane radove. Spuštanjem plafona se smanjuje grejna površina.\nUgradnjom pregradnih zidova i panela možete promeniti raspored Vašeg stambenog prostora i mnogo efikasnije iskoristiti prostor.\nPre početka lepljenja keramičkih pločica neophodno je dobro uraditi pripremu. Potrebno je sve površine očistiti i oprašiti a po potrebi naneti adekvatnu podlogu u zavisnosti od postojeće površine.\nPločica Mermera Pločice preko pločice\nU kupatilima, lodjama ili prostorijama gde je to neophodno radi se hidroizolacija po našoj preporuci koja mora biti ekološka.\nKrečenje - molerski radovi\nKompletno krečenje stana i svi molerski radovi. Malterisanje i gitovanje zidova. Skidanje i postavljanje tapeta.\nSkidanje i adaptacija postojećeg parketa, postavljanje novog parketa, lakiranje. Popločavanje i prekrivanje betonskih podova i postavljanje laminata. Podovi izvlače najviše toplote, pa je pravilno renoviranje podova veoma važno u celom procesu.\nMožemo vam pomoći da izaberete onu podnu oblogu koja će odgovarati vašim željama, srazmerno mogućnstima prostora.\nPružamo profesionalne usluge gipsanih radova – izrade pregradnih zidova, spuštenih plafona, adaptacije potkrovlja, termo i zvučne izolacije, itd.\nVršimo sve vodoinstalaterske radove u kupatilu, menjamo i popravljamo cevi. Postavljamo kade ili tuš kabine. Celokupni keramičarski radovi, skidanje i lepljenje novih pločica. Ugradnja wc šolja, bidea, lavaboa.\nUgradnja novih kuhinjskih elemenata i instalacija. Takođe kuhinju mozemo smanjiti ili proširiti pregradnim zidovima ili je podeliti šankom.\nRenoviranje i adaptacija stanova, kuća, poslovnih prostora\nMi Vam po najpovoljnijim uslovima nudimo brzu i profesionalnu uslugu svih vrsta adaptacija. Adaptacija stanova, adaptacija kupatila, adaptacija poslovnih prostora, adaptacija kuća, izolacije, vodovoda, kanalizacije, zidanje, malterisanje, elektro-radovi, parket, keramika, stolarski radovi (aluminijumska i pvc stolarija), iskop, rušenje, odvoz šuta.\nPreko 2000 zadovoljnih klijenata postali su naši prijatelji.\nGalerija adaptacije stanova pre i posle\nŠta spada u standardnu adaptaciju stanova?\nU standardnu adaptaciju stanova spada: kompletno sređivanje kupatila, kompletna adaptacija kuhinje, zamena stolarije, krečenje…\nKoliko vremena treba da se završi adaptacija stana?\nU zavisnosti od kvadrature stana i vaših želja zavisiće i vreme radova. Što se tiče nas, odmah pristupamo radovima na dogovorenom poslu.\nDa li odvozite šut i stare materijale?\nDa, pakovanje i odvoz šuta na deponiju su sastavni deo naše usluge.\nDa li moram sam da kupim sanitarije i pločice?\nVaše je samo da izaberete koje pločice i sanitarije želite, a mi idemo do salona, kupujemo i donosimo na adresu.\nNa sve radove u okviru adaptacije stana dajemo višegodišnju garanciju.


IVAN GAJIĆ | 06. 07. 2018.\nLepa glumica, koja se u Srbiji proslavila u reklami za jednu banku, imala je zapaženu ulogu i u istorijskoj seriji RTS "Nemanjići - rađanje kraljevine".- Meni je logično da se nastavi snimanje "Nemanjića". Epohe su uvek teške i komplikovane za rad zbog kostima i svega što mora da se priredi za takav projekta, ali sa druge strane, to je i nešto posebno. Ne znam da li bi moj lik Evdokije, prve supruge Stefana Provovenčanog, mogao da se razvija i u kom pravcu, ali svakako smatram da jedna takva serija zaslužuje nastavak - naglašava Gavrilovićeva.\nJelena Gavrilović Glumica uloga istine i laži


Program jačanja kapaciteta - Krovna organizacija mladih Srbije\nHome / Program jačanja kapaciteta\nProgram jačanja kapaciteta, koji KOMS organizuje od 2015. godine, usmeren je na unapređenje interne strukture i kompetencija, aktivnu podršku razvoja organizacija članica, i jačanje civilnog društva u celini. Primarna uloga ovog programa je jačanje kapaciteta koji su potrebni za realizaciju prethodna tri programa. Program jačanja kapaciteta obuhvata obuke za organizacije članice u okviru različitih oblasti značajnih za svakodnevno funkcionisanje udruženja mladih i za mlade.\nProgram obuka kreiran je u skladu sa analizom potreba za jačanje kapaciteta za aktivnije delovanje u polju omladinske politike. Obuke obuhvataju više trening modula kreiranih kao celine koje obuhvataju više tema, te organizacije članice u skladu sa svojim potrebama mogu učestvovati na jednom ili više njih, uz preporuku KOMS-a da uzmu učešće u kompletnom programu obuke.\nNeki od modula programa obuke obuhvatali su sledeće teme:\nPrikupljanje sredstava u lokalnim zajednicama\nfinansijsko i administrativno upravljanje\neksterne komunikacije i povećanja vidljivosti organizacija\ndemokratsko vođenje organizacije\nučešća u lokalnim omladinskim politika\nOd 2015. Godine, ukupno je realizovano 5 programa jačanja kapaciteta organizacija članica KOMS-a;\nNa godišnjem nivou, kroz program je prolazilo 30 udruženja mladih i za mlade;\nOdržano je ukupno 15 modula;\nKroz obuku je prošlo oko 300 mladih, predstavnika i predstavnica organizacija članica KOMS;


Telekom Srbija i SES – 150 satelitskih DHT kanala\nKompanija Telekom Srbija će gledaocima iz Srbije, Bosne i Hercegovine i Crne Gore obezbediti pristup najnovijem sadržaju koji će se emitovati sa ključne orbitalne pozicije od 23,5 stepeni istočno kompanije SES.\nTelekom Srbija će uz pomoć nove DTH platforme emitovati više od 150 kanala, od kojih će i do 30 biti emitovano u HD formatu. Svi javni TV kanali u Srbiji takođe će biti dostupni putem ove platforme, što će gledaocima omogućiti kompletan izbor sadržaja dostupnog na tržištu. Dodatni kanali biće dostupni u „Free-to-Air” ponudi. Još uvek nije poznato koji sistem enkripcije će biti korišćen.\nKompanija Telekom Srbija za ovu uslugu odabrala je „set-top box” prijemnike sa integrisanim sistemom za dekodiranje signala, a za sve one koji ne poseduju prijemnu opremu, ova platforma će biti dostupna uz korišćenje male satelitske antene, veličine 60 cm.\nSES Telekom Srbija top box


Posljednja izmjena: 28.06.2014.\nJedna od najpopularnijih video igara u Njemačkoj je Farming Simulator . Igra u kojoj voziš traktore, kombajne i sličnu mehanizaciju, te se baviš održavanjem virtualne farme, svojim je tvorcima donijela milijune eura. Najzanimljivije je to što igru...\nPosljednja izmjena: 14.06.2014.\nSudeći prema netom završenom E3 sajmu, ova i slijedeća godina donijet će pregršt razloga za guštanje svim gamerima. Realno, to smo danas svi mi. Igramo se bilo na računalu, na konzolama ili na našim mobitelima. Neki gube sate i sate dnevno na...\n61 – 65 od 101


Evropski parlament – Strana 2 – Centar savremene politike\nGrupa Prijatelji Srbije za brži napredak zemlje ka EU\n29.05.2015. 29.05.2015. Editor\nBEOGRAD – Rumunski poslanik u Evropskom parlamentu Emilijano Pavel, novoizabrani predsednik neformalne grupe u EP Prijatelji Srbije, izjavio je da je cilj te grupe da se poboljšaju odnosi Srbije sa EP u cilju njenog daljeg napretka u evropskim integracijama. „Mi … Nastavi sa čitanjem Grupa Prijatelji Srbije za brži napredak zemlje ka EU\nŠtiplija: Rezolucija EP u ključnom trenutku za Srbiju\n13.03.2015. 27.05.2015. Editor\nBEOGRAD, 13.03.2015. (VIDEO) – Rezolucija Evropskog parlamenta o Srbiji, kojom se od Brisela traži otvaranje poglavlja, pozitivan je korak za našu zemlju jer se pohvaljuju reformski napori, poziva na implementaciju Briselskog sporazuma i ističe opredeljenje Beograda za EU, rekao je … Nastavi sa čitanjem Štiplija: Rezolucija EP u ključnom trenutku za Srbiju\nRezolucija EP: Podrška reformskim potezima vlade\nUsvojena tri od ukupno sedam amandmana na dopunjenu verziju Mekalisterovog izveštaja, a tiču se nadležnosti Srbije za suđenje za ratne zločine u bivšoj Jugoslaviji, položaja ombudsmana Saše Jankovića i napretka u normalizaciji odnosa Beograda i Prištine. Poslanici Evropskog parlamenta (EP) … Nastavi sa čitanjem Rezolucija EP: Podrška reformskim potezima vlade\nPut do Rezolucje Evropskog Parlamenta\n10.03.2015. 30.12.2015. Editor\nIako se još uvek nije slegla prašina oko naširokog pisanja medija o amandmanima hrvatskih poslanika na tekst Rezolucije izvestioca za Srbiju Evropskog Parlamenta Dejvida Mekalistera, shvatili smo da su samo u jednom danu svi amandmani desničarskih hrvatskih poslanika „pali u … Nastavi sa čitanjem Put do Rezolucje Evropskog Parlamenta\nMekalister: EK treba da ispita srpski zakon o suđenjima za ratne zločine\nZahtev hrvatskih evroposlanika da Srbija izmeni zakon po kojem je hrvatski građanin Veljko Marić osuđen za ratne zločine juče nije dobio podršku. Srbija je ostvarila napredak, a njena vlada je odlučna da sprovede strukturne reforme važne za učlanjenje u Evropsku … Nastavi sa čitanjem Mekalister: EK treba da ispita srpski zakon o suđenjima za ratne zločine\nBeograd da reši sporove sa susedima\n24.02.2015. 25.02.2015. Editor\nBrisel, Beograd – Spoljnopolitički komitet Evropskog parlamenta raspravljao je juče u kasnim poslepodnevnim satima o predlogu rezolucije izvestioca EP za Srbiju o napretku države u evropskoj integraciji i amandmanima na prvi nacrt dokumenta, koji je predstavljen u januaru. Kako je … Nastavi sa čitanjem Beograd da reši sporove sa susedima


Medena pita sa ostrva Sifnos | LifePress magazin\nMedena pita je glavno obeležje ostrva Sifnos koje se nalazi u Egejskom moru. Napravljena od skromnih i jednostavnih namirnica savršena je za nedeljnu poslasticu.\nBrzo, jednostavno i medeno, ova pita će vas zaista oduševiti i ako volite med, jednostavno je morate probati, a kad vidite spisak namirnica sigurni smo da ćete to uraditi još danas. Recept smo pronašli na Cookmegreek blogu.\nVanila i ekstrakt limuna\nMed i cimet (za posluživanje)\nUključite rernu da se greje na 180C. U posudi za mućenje pomoću žice za mućenje ili jednostavno viljuškom izmešajte sve sastojke da se lepo sjedine.\nSipajte smesu u okrugli kalup promera 20 centimetara koji ste prethodno namastili puterom i pecite 40 minuta.\nMedenu pitu servirajte ohlađenu na sobnoj temperaturi, a pre posluživanja pospite medom i cimetom.


Slova su izraz emocija - Plezir\nUmetnostSeptember 4, 2021\nMangelos svoje misli, reči i pojmove ispisuje na tablama, papiru, notesima ili globusima. Globusi i velike table predstavljaju danas raritet jer ih je napravio malo i veliki broj se već nalazi u muzejskim kolekcijama. U Gete Institutu u Beogradu izložena je jedna od tih tabli sa porukom – čovek, to zvuči gordo, ali ne funkcioniše.\nKada pominjemo posebnost umetnosti Dimitrija Bašičevića Mangelosa moramo da se prisetimo da je izuzetno rano, još pre Drugog svetskog rata, krenuo putem stvaranja specifične umetničke prakse koja se mnogo kasnije, krajem 20. veka, ispostavila kao jedan od primera srodnih progresivnih pravaca u svetskoj umetnosti. To je put negiranja tradicionalnih formi umetnosti sa unikatnim odgovorom i doslednom potragom za umetnošću koja će pratiti razvoj društva odnosno procesa proizvodnje i komunikacije.\nSlova su za Mangelosa simbol učenja i odnose se na ono što sledi nakon procesa negiranja postojećih znanja na kojima počiva čitava ideološka i kulturna nadgradnja civilizacije. Brisanjem tih znanja Mangelos ne odlazi putem totalnog nihilizma, nego upravo slovima upućuje na stvaranje novih znanja. Poput primera prakse slavnog Pjera Manconija, za Mangelosa slova znače elemente i ispisuje ih, što je vrlo zanimljivo, u isto vreme kada i Pjer Manconi. Slova za Mangelosa istovremeno znače i negiranje slike. Slovom koje je simbol racionalnog, autor ispunjava prostor slike dotad posvećen isključivo za izražavanje emotivnog sadržaja.\nU serijama Paysages, Tabula rasa, Alphabet, Nostories, grafikoni, Negation de la peinture i Pythagore autor podrazumeva tautološko, odnosno logičko ponavljanje motiva, tema i reči u smislu pojačavanja dejstva značenja tih motiva što je karakteristika kasnije nastale konceptualne umetnosti, ali takođe znači i određen pokušaj da se znanja, termini i motivi svrstaju u određene definisane kategorije. U tom pristupu i upotrebi određenih termina Mangelos se kreće u tragu stavova britanskog filozofa Vitgenštajna o značenju reči odnosno direktnoj međupovezanosti značenja i upotrebe termina.\nMangelos u tekstu „Obračun sa samim sobom“ čitavu svoju umetnost definiše kao jedan eksperiment, jedan pokušaj razmišljanja i delovanja u smislu traganja za nečim što bi zamenilo postojeću umetnost. Objašnjava svoju težnju „da se dosadašnji art treba pretvoriti u neki noart, a da on ima svoju funkciju.“ Dakle, nakon iskustva Drugog svetskog rata, smrti i destrukcije, nastavak tradicionalne umetnosti za Mangelosa je nemoguć. Nihilizam i praznina nisu rešenje za njega. Potrebno je nešto sasvim novo, ali nešto što ima funkciju u ovom društvu. Upravo to radi Mangelos stvarajući svoj noart.\nPored velike table u Gete Institutu izloženi su njegovi istorijski radovi Danas je umetnost samo roba i Homo Naivus koji predstavljaju rane primere negiranja tradicionalne slike i robnosti umetničkog objekta. Rad u serijama (poput limitiranih serija štampanih knjižica crnih i belih manifesta) i primena mail art-a (rad Pytag Tabula, Lulalija), elemenat je koji spaja Mangelosa i Bojsa u težnji ka demokratizaciji umetnosti, njenoj dostupnosti publici.\nNajzad, kritiku pojave masovnih medija i masovnog prenošenja informacija Mangelos prikazuje na seriji radova izloženih u Gete Institutu, radova koje autor izvodi intervencijama na naslovnici popularnog nemačkog nedeljnika Spiegel s tim da se četvrti rad iz te serije nalazi u kolekciji MoMA muzeja pa nije mogao biti ovde izložen.\nKroz izložbu me je vodila rođaka Dimitrija Bašičevića Mangelosa, Ivana Bašičević. Izložba Jozef Bojs i Mangelos otvorena je u Goethe Institutu do 18. septembra. (Kneza Mihaila 50)\nTAGS: Dimitrije Bašičević MangelosNikola TodorićPlezirPlezir magazin


Tamara Skrozza | 17. feb 2017.\nNaslovne strane Informera nisu tek primer profesionalnog beščašća, kršenja zakona i ljudskih prava, niti zabavan sadržaj kojem čovek može samo da se nasmeje uz jutarnju kafu. One su pre svega opasne i uvek imaju vrlo konkretne posledice. Bilo da opisuju veličinu i težinu premijerovih reproduktivnih organa ili da mu stavljaju omču oko vrata\nSa naslovne strane Informera 17. 02. 2017.\nPetak, 17. februar 2017, sasvim je specifičan dan u istoriji srpskog žurnalizma. Jer baš se tada na kioscima pojavila naslovna strana koja je i najnevernijima konačno dokazala da srpski tabloidi nisu ni nalik svetskim, da su duboko zagazili iza granice koja se ne prelazi i da tu više nema govora o bilo kakvom informisanju.\nU onome čime se Informer tog petka predstavio publici, više nema ni naznake uravnoteženog, profesionalnog, informativnog, pa – recimo to – ni normalnog. Foto-montaža na kojoj je oko vrata Aleksandra Vučića zavezan konopac spreman za vešanje, uz naslov „Da li je ovo kraj Vučića“, po mnogima više liči na poziv na suicid nego na apel za Vučićev život; na sprdačinu, pre nego na politički stav; na degradaciju čitalaca, pre nego na nešto što bi trebalo da ih inspiriše i probudi.\nTakav i toliki iskorak iz realnosti u svakom je slučaju neoprostiv.\nNaslov „Istina je, svi su se ujedinili da mu skinu glavu“ spada u domen laži – druge reči tu nema. Jer, Informer nema nikakve, ama baš nikakve, dokaze za tvrdnju da su Tomislav Nikolić, Vuk Jeremić, Saša Janković, Saša Radulović i Dragan Šutanovac ujedinjeni u želji da obese aktuelnog premijera ili da ga liše glave. Jedno je, naime, politička borba, a drugo zavera za ubistvo – na šta upućuje ova tabloidna „ikebana“ Dragana J. Vučićevića.\nKonačno, poruka „Narode, diži se, lopovi hoće da se vrate na vlast i unište Srbiju“ pravi je – par excelance – poziv na rušenje ustavnog poretka (što prilično apsurdno zvuči u slučaju tabloida koji je za isto to krivično delo ranije optuživao druge). Takođe, tu je u pitanju neopravdano uznemiravanje i zastrašivanje javnosti, i opet jedna velika laž.\nUdavljen, ubijen i bez ikakve šanse\nIako su se pomenutog dana i zbog pomenute naslovne strane uzburkali duhovi na društvenim mrežama, a svoj glas pustili čak i oni koji su inače tolerantni na Vučićevićeve činjenične i vizuelne konstrukcije, teško je reći da je ta i takva naslovna – nekakvo iznenađenje. Naprotiv. Sve ono čime nas je Informer čašćavao tokom prethodnih nekoliko godina, imalo je svoj logičan završetak u omči oko Vučićevog vrata.\nS druge strane, kao i u slučaju kompleksnih živih bića kojima je teško otkriti pravo poreklo i evolutivni put, teško je i u slučaju Informera detektovati misteriozne staze koje su dovele do baš takvog finala. Za razliku od vizuelnog dela, koji prevazilazi kategoriju inovativnog, sadržajni deo naslovne strane sasvim je u skladu s čitavim serijalom onih na kojima je takođe obznanjivan kraj vladavine ili kraj života aktuelnog premijera.\nJedan od najsvežijih primera zabeležen je 9. juna 2016. kada je premijerov portret prikazan između fotografija Majkla Davenporta i američkog ambasadora Kajla Skota, uz naslov „Ubijanje Vučića“, nadnaslov „Informer ima dokaze o zaveri“ i potpuno antologijski podnaslov „EU i Amerika plaćaju ekstremiste da prave haos u Srbiji“. Već sutradan su na naslovnoj stranici objavljene fotografije tih „ekstremista“, među kojima čak i troje ljudi iz Cenzolovke (?!).\nNešto ranije, 1. aprila 2016, objavljena je naslovna strana koja se danas, post festum, čini gotovo nadrealno besmislenom. „Zapad srušio Vučića“ tvrdi uredništvo Informera, uz podnaslov „U Srbiji više ništa nije isto“ i objašnjenje „Posle oslobađajuće presude Šešelju, Aleksandar Vučić skoro da više nema nikakve šanse da ostane premijer Srbije“.\nSamo mesec dana kasnije, Vučić je opet pobedio na izborima, nešto kasnije opet je postao premijer, nepunih godinu dana posle toga kandiduje se za predsednika, a na naslovnoj strani kojom je i započeta ova priča – Šešelj se pojavljuje kao relevantan izvor koji tvrdi da je „Toma u dilu sa Miškom“.\nČitava podgrupa naslovnih strana na kojima se obznanjuje kraj Vučićeve vladavine odnosi se na najave državnog udara, uz različite nalogodavce i aktere. Čini se, ipak, da šampionsku poziciju u ovoj kategoriji ubedljivo drži izdanje od 30. novembra 2015. godine, kada je za učešće u navodnom državnom udaru optužen list Kurir zbog toga što je, kako se navodi, „objavio iskaz duševnog bolesnika Aleksandra Kornica, koji optužuje premijera Vučića za ucenu i organizovani kriminal“. U kontekstu događaja koji su sledili, posebno je (tragi)komično to što se ispod fotografija Aleksandra Vučića i Kornica pojavljuje i fotografija Dragana J. Vučićevića uz citat: „Smejali su se kad sam govorio o državnom udaru, sad valjda nikome nije smešno“.\nUprkos žestokoj konkurenciji, nezaboravna je ipak naslovna strana od 23. maja 2014, kada je, uz naznaku „Pakleni plan tajkuna i Demokratske stranke“, objavljena fotografija premijera koji sa tadašnjim ministrom odbrane Bratislavom Gašićem obilazi poplavljena područja, ali i upozorenje „Vučića udaviti u poplavama!“. Da ne bi ispalo kako Informer daje recept za davljenje premijera (daleko bilo), tu je i kratko objašnjenje: „U narednim danima ‘nezavisni mediji’ dokazivaće kako su za katastrofalne poplave krivi ‘nesposobna vlast’ i Aleksandar Vučić!; Namerno se plasiraju laži da se na stotine leševa iz Obrenovca i okoline krije po hladnjačama širom Srbije“.\n„Jesi li glup, lud ili naivan?“\nZanimljivo je da Dragan J. Vučićević, koji gaji neskrivenu simpatiju prema premijeru, na svojim naslovnim stranama vrlo često šalje poruke koje mogu različito da se protumače: osim naslovne s omčom oko Vučićevog vrata i priče o davljenju u poplavama, tu je i izuzetno zanimljiva naslovna strana objavljena 3. juna 2015, s pitanjem „Vučiću, jesi li glup, lud ili naivan“, pa sitnijim fontom „… kad trpiš ovu Zoranu?!“\nPored toga što je vickasta, ova naslovna strana zanimljiva je i kao školski primer intimizacije Informera s premijerom, čemu je Dragan J. Vučićević i inače sklon. No, za razliku od „živih nastupa“, u kojima se čoveku može tolerisati povremeno „proklizavanje“ u tom smislu, čini se u najmanju ruku neprimerenim da se premijeru države bilo ko u javnosti obraća sa „ti“, a kamoli takvim rečnikom, još i u štampanoj formi. Inače, to je još jedan u nizu zanimljivih detalja čudesne veze između premijera i urednika Informera: uprkos obostranoj emociji i naklonosti, Vučićević je Vučića javno nazvao „budalom“, „glupim“ ili „naivnim“ više puta nego bilo koji Vučićev protivnik.\nKoliko god oštra bila konkurencija i koliko god omča oko Vučićevog vrata bila medijski fascinantna, čini se da u konkurenciji najefektnijih naslovnih strana Informera posvećenih premijeru – jedna ipak odskače i dobija najviše ocene za „umjetnički dojam“.\nU vikend izdanju za 20. i 21. septembar 2014. Dragan J. Vučićević je krupnim masnim slovima konstatovao kako premijer „Ima muda“, uz sitnije štampanu poruku „Srbi mu to neće oprostiti“.\nVučićević je ovde jednim potezom prekršio sve do tada postojeće profesionalne standarde. Jer, merenje premijerovih genitalnih organa nije ni u javnom interesu, ni u skladu s kulturom javne reči, već predstavlja političku propagandu rijaliti tipa koja je u pristojnom (i iole demokratskom) okruženju – nedopustiva.\nDa stvar bude još zanimljivija, ocena o mudima izrečena je nakon „seče plata i penzija“, s podnaslovom u kojem se kaže: „Odluka da smanji primanja u javnom sektoru koštaće premijera i njegov SNS visokog rejtinga, slažu se stručnjaci“. Čitavih dve i po godine kasnije, jasno je da su Srbi i te kako oprostili Vučiću što je natprirodno obdaren u gaćama, baš kao i da „stručnjaci“ koje je Informer konsultovao nemaju pojma o čemu pričaju. Što je, dakle, još jedan dokaz koliko ima istine u onome što Informer tvrdi i koliko su zasnovane i nepristrasne analize glavnog urednika tog lista.\nHerojska borba uvlakača\nMalo je situacija u kojima je konkurencija porazila Informer u onome što se žargonski naziva „uvlakačkim izveštavanjem“. Uprkos evidentnom trudu da budu bliski „kome treba“, urednicima Kurira, recimo, skoro nikada nije pošlo za rukom da poraze svog arhineprijatelja DJV-a. Kažemo „skoro nikad“, jer se takva stvar jednom ipak dogodila: 2. februara 2014, kada se Aleksandar Vučić, tada još u ulozi prvog potpredsednika Vlade, proslavio kao junak dana na zavejanom putu kod Feketića.\nKurir je tog dana objavio potresnu i poetsku reportažu o tome kako su Novak Đoković i Vučić „spasavali mališane iz smetova“, uz naslovnu stranu na kojoj je reč „Heroji“ bila odštampana velikim, masnim slovima. Informer tog dana nije imao čime da parira. Verovatno imajući u vidu da tako gubi bitku za milost budućeg premijera, Vučićević brže-bolje, već sutradan, objavljuje naslovnu stranu na kojoj takođe veliča Vučićev lik i delo, ali sasvim inovativno.\nUz obaveštenje kako „lopovi obijaju zavejana kola i skidaju točkove“ i odgovor Vučića na optužbe za samoreklamerstvo, tu je objavljen naslov koji nema nikakve veze ni s ostatkom sadržaja, ni s profesionalnim standardima: „Vučić izvlačio Albance iz smetova!“ piše uz snimke Vučića koji nosi dete u naručju i kolone zavejanih automobila. Na stranu to što nadnaslov i podnaslov pričaju jednu, a sam naslov sasvim drugu priču – to je za Informer ne tako atipična pojava.\nOvde je problem u tome što čitalac ne bi ni trebalo da bude obaveštavan o etničkoj pripadnosti spasenih ljudi. Podrazumeva se, valjda, da će podjednak tretman u spasavanju imati Albanci, Hrvati, Mongoli ili Srbi. A ako već spasava ljude, podrazumeva se da im Vučić neće tražiti dokaze o genetskom poreklu. Kakve veze ima ko je koje nacije? I da li je Vučić veći heroj zbog toga što spasava mrske Albance, umesto da se bavi nebeskim Srbima?\nPosebna kategorija su naslovne strane Informera u predizbornom periodu. Iako bi se od prorežimskog glasila, kakvo ovaj list nesumnjivo jeste, dalo očekivati da čitaoce bombarduje pozitivnim prognozama, Informer se javnosti obratio nizom najava po kojima Vučić gubi izbore. Tako se 30. januara 2016. kaže da je „Vučić siguran samo sa 51%“, da bi u vikend izdanju za 2. april 2016. stvar bila konkretizovana: uz Vučićevu fotografiju, tu se navodi: „Malo fali da izgubim“.\nKonačno, u svetlu ovonedeljnih događaja, u ovaj izbor trebalo bi svakako uvrstiti naslovnu stranu Informera koja je u vreme kada je objavljena (15. septembra 2014) delovala potpuno neverovatno. Tu se, naime, kaže da „stranci i opozicija“ hoće da izazovu sukob u vrhu SNS-a i da „preko predsednika ruše premijera“. Tvrdi se da oni „procenjuju da je ‘Vučić najtanji na Tomi’, jer bi rejting lidera SNS brzo pao ako bi zaratio s predsednikom“.\nDanas to ne izgleda baš toliko suludo koliko tada, ali se ni u tom slučaju ne sme zaboraviti da funkcija naslovnih strana Informera nije (samo) informativna i da se iza svake priče koja je tu plasirana krije neki dublji cilj i dalekosežna politička kombinatorika. Upravo zbog toga, te naslovne strane ne bi trebalo doživljavati jedino kao primer profesionalnog beščašća, kršenja zakona i ljudskih prava, ali ni kao zabavan sadržaj kojem čovek može samo da se nasmeje uz jutarnju kafu.\nOne su pre svega opasne i uvek imaju vrlo konkretne posledice. Bilo da opisuju veličinu i težinu premijerovih reproduktivnih organa ili da mu stavljaju omču oko vrata.\nAleksandar Vučić Dragan J. Vučićević Informer Lažne vesti Naslovne strane Propaganda Udvoričko novinarstvo\n← Agencija za borbu protiv korupcije: Provera navoda o Malom\nTrend gašenja štampanih medijskih izdanja predstavlja ogromnu štetu za bh. medijsku zajednicu, javnost i istinu →\n2 komentara za: “Vešanje iz strasti: Kulminacija morbidne ljubavi Informera prema Vučiću”